
ועדת החינוך, התרבות והספורט
24/06/2015

הכנסת העשרים
מושב ראשון
<פרוטוקול מס' 14>
מישיבת ועדת החינוך, התרבות והספורט
יום רביעי, ז' בתמוז התשע"ה (24 ביוני 2015), שעה 9:30
<סדר-היום:>
<1. דוח משרד התרבות - אין אף מוזיאון, סינמטק או בי"ס לאמנות ביישוב ערבי.>
<2. רק 3% מתקציב משרד התרבות מיועד לחברה הערבית.>
נכחו:

<חברי הוועדה:> 
יעקב מרגי – היו"ר
מירב בן ארי

יוסף ג'בארין

מסעוד גנאים

חנין זועבי

ג'מאל זחאלקה

דב חנין

אחמד טיבי

אוסמה סעדי

איימן עודה

עיסאווי פריג'

עאידה תומא סלימן

<מוזמנים:> 
	אורלי פורמן
	–
	מנכ"לית משרד התרבות והספורט

	רינת גל-און
	–
	מנכ"לית תרבות לישראל, משרד התרבות והספורט

	לובנה זועבי
	–
	מנהלת תחום תרבות ערבית, משרד התרבות והספורט

	הדס פרבר אלמוג
	–
	יועמ"ש, משרד התרבות והספורט

	רחל וידל
	–
	יועצת שרה, משרד התרבות והספורט

	נתנאלה בן נעים
	–
	יועצת מנכ"לית, משרד התרבות והספורט

	איליה כץ
	–
	רפרנט מאקרו ותקציב באג"ת, משרד האוצר

	אילנית בר
	–
	מרכז המחקר והמידע, הכנסת

	רות דיין מדר
	–
	מנהלת מח' חברה, רפרנטית לתרבות וספורט, מרכז השלטון המקומי בישראל

	איאד סנונו
	–
	כלכלן, מרכז "מוסאוא"

	ערין עאבדי
	–
	רכזת פרויקט זכויות חברתיות ותרבותיות, מרכז "מוסאוא"

	יארא פרח
	–
	מרכז "מוסאוא"

	אלברט אנדראוס
	–
	פורום עמותת תרבות ערבית

	אדיב ג'השאן
	–
	מנהל אומנותי, תיאטרון "אלחיאת", רמלה

	עלאא סריס
	–
	מנכ"ל עמותת האומנים, איגוד עמותות ערביות

	האני סוייד
	–
	מנהל עמותת "אלסאפי" לקידום המוזיקה

	נבילה אבו שקארה
	–
	מנצחת "מקהלת נצרת", עמותת מקהלת נצרת

	ג'וזף אטרש
	–
	נציג הוועדה להגנה על התרבות הפלסטינית

	אמאל נג'אר
	–
	עמותת "פסוטה" לחינוך וספורט

	ירמיהו קדושי
	–
	מפיק ויוצר קולנוע, הפקות המזרח

	ימין מסיקה
	–
	מפיק ויוצר

	שאול בשור
	–
	משקיף, המשמר החברתי

	גל גולן זילברמן 
	–
	לוביסטית (ברדוגו יועצים), מייצגת את אקו"ם

	אורית לרנר
	–
	לוביסטית (אימפקט), מייצגת את פורום למוסדות התרבות


<מנהלת הוועדה:>
יהודית גידלי
<רישום פרלמנטרי:>
רונית יצחק
<1. דוח משרד התרבות - אין אף מוזיאון, סינמטק או בי"ס לאמנות ביישוב ערבי>
<2. רק 3% מתקציב משרד התרבות מיועד לחברה הערבית>
<היו"ר יעקב מרגי:>
בוקר טוב, אני מתכבד לפתוח את ישיבת ועדת החינוך, התרבות והספורט. 24 ביוני 2015, ז' בתמוז ה'תשע"ה. הנושא על סדר-היום: דוח משרד התרבות - אין אף מוזיאון, סינמטק או בי"ס לאמנות ביישוב ערבי של חבר הכנסת עיסאווי פריג'. ידידנו, עיסאווי, הכבוד הוא לי. 
<עיסאווי פריג':>
תודה, תודה.

<היו"ר יעקב מרגי:>
והנושא השני ב"חדא מחתא", מה שנקרא: הצעה לסדר שהועברה לדיון בוועדה של חבר הכנסת איימן עודה: רק 3% מתקציב משרד התרבות מיועד לחברה הערבית. 

אומנם אלו שני נושאים, אבל אחד שזור בשני, לכן נקיים דיון אחד ארוך, משותף ונשמע ונלמד ונחכים ונסכים ונתבע. 

הכבוד הוא לנו שנמצאת אתנו בדיון מנכ"לית משרד התרבות והספורט. תרשי לי, אומנם החולצה אדומה, אבל אעזור לך. אחת המנכ"ליות של משרדי הממשלה. 

<אורלי פורמן:>
תודה רבה.

<היו"ר יעקב מרגי:>
והכבוד הוא לנו שהיא משתתפת אתנו. אין לי ספק שהיא גם תוכל להחכים אותנו ולומר לנו מה לא נעשה ומה נעשה עד היום, מה ייעשה, בעזרת השם. אז לא אאריך, הכותרות מדברות בעד עצמן, שאלו הנושאים לסדר-היום. 
לפני שאתן למנכ"לית משרד התרבות לומר את דבריה בעקבות הדוח או בעטיו של הדוח – אשמח אם הרחש בחש יהיה יותר בשקט, אני מבין שלהפסיק אותו אי-אפשר, ואת המקלדת שלנו אי-אפשר, אז גם רעש וגם מקלדת – לפני שאתן את רשות הדיבור, הסדר יהיה כזה – לטובת חברי הכנסת שלא הספיקו להכיר את הסדר בדיון בוועדה, ברוכים הבאים לכולם, נוכחות מרשימה – קודם כול ידברו מציעי ההצעות. 
<מסעוד גנאים:>
היוזמים.
<היו"ר יעקב מרגי:>
היוזמים. ולאחר מכן, אעביר את רשות הדיבור למנכ"לית, שתאמר לנו את דבריה, ואז יתחיל הדיון שהסדר שלו כזה: חבר כנסת ואורח, חבר כנסת ואורח. 
<מסעוד גנאים:>
מי אורח? יש חבר כנסת?
<היו"ר יעקב מרגי:>
לא כמו מי שאומר, יש כאלה שאומרים: קודם כל ניתן לחבר כנסת ולבן-אדם, חס ושלום. אני לא מאלה שנהנים לחבוט בעצמם, וגם אין סיבה. אז המציעים, ולפי הסדר כפי שנכתבו בסדר-היום של הוועדה. חבר הכנסת עיסאווי פריג', תציג לנו את הנושא, בבקשה.
<עיסאווי פריג':>
אדוני היושב-ראש, שלום רב לכל הנוכחים, רציתי גם לראות בין הנוכחים חברים מהרוב היהודי, אבל אני לא רואה אף אחד כאן. כל התרבות הערבית רק - - -
<מסעוד גנאים:>
היושב-ראש שלנו מייצג אותם.
<היו"ר יעקב מרגי:>
אותי לימדו, אבי עליו השלום אמר לי: אם אתה כאן, כולם כאן. אז אני כאן.
<עיסאווי פריג':>
מה לעשות, התרבות הערבית רק מעניינת את – בכל אופן, אדוני היושב-ראש, בשבועות האחרונים היה צונאמי של כותרות ומדיניות סתימת פיות, וציפיתי כאן שגם השרה בעצמה תהיה. עם מדיניות סתימת הפיות והכותרות אמרתי לעצמי: מאחורי המתקפה הזאת מסתתר משהו, כנראה שהתרבות הערבית מקבלת עשרות מיליונים שיש את הדבר הזה. חזרתי לשורשים, ישבתי עם אנשי האוצר – ואני רואה את איליה מאגף התקציבים כאן – וקיבלתי נתונים. 

אדוני היושב-ראש, כשאני מקבל את הנתונים, התקציב הזעום של משרד התרבות הוא בסך הכול כמיליארד שקל. הוא תקציב זעום אם אנחנו מסתכלים באופן כללי על כל מדינות ה-OECD והמדינות האירופיות. האחוז שהולך למשרד התרבות מהתקציב הכללי נע בין 1% ל-2% במדינות העולם המתקדמות. אצלנו האחוז, עם כל הכבוד, שזה מביש להזכיר את זה, הוא 1.18%. 

<אורלי פורמן:>
0.18%.
<עיסאווי פריג':>
0.18%. דהיינו, התרבות לא קיימת אצלנו, לא בסדר עדיפות. אני מדבר ברמה הכללית.

<היו"ר יעקב מרגי:>
התרבות קיימת. היא לא מתוקצבת או לא נתמכת.
<עיסאווי פריג':>
היא לא בסדר העדיפות.

<יוסף ג'בארין:>
התרבות לא קיימת אצל המשרד.
<אוסאמה סעדי:>
יענו, תרבות מצוינת.
<עיסאווי פריג':>
מתוך מיליארד השקלים, אני מעיין בחוברת התקציב, אדוני, התקציב הזה: מטה משרדים - 82 מיליון שקל; מינהל תרבות - 770 מיליון שקל; מינהל ספורט - 99 מיליון שקל; רזרבות - 35 מיליון שקל, זה התקציב, וזה נמצא ברמת תוכנית, לא ברמת תקנה. 
ירדנו לרמת התקנות: מתוך 770 מיליון שקל - מינהל התרבות, החברה הערבית מקבלת קרוב ל-14 מיליון שקל. מחישוב שחישבתי על פניו, 14 מיליון שקל החברה ערבית מקבלת מהתקציב הקיים, דהיינו, כל אזרח ערבי מקבל על-פי ערך השוויון הדמוקרטי הישראלי שבעה שקלים לשנה, זה מה שהאזרח הערבי מקבל ממשרד התרבות. נכון שהאזרח היהודי מקבל 80 שקל, שזה גם נמוך בעיני.
<היו"ר יעקב מרגי:>
אני מבקש, חלק מהאזרחים היהודים.
<עיסאווי פריג':>
אה, חלק, כן. לא, התורנים, אתם מקבלים לא רע.
<היו"ר יעקב מרגי:>
עזוב, בוא.

<עיסאווי פריג':>
אתם באחוז טוב, ראיתי.
<היו"ר יעקב מרגי:>
יש את החרדים, התורני – אצלנו יותר מורכב מאצלכם, אז בוא.
<חנין זועבי:>
אבל יותר טוב.
<היו"ר יעקב מרגי:>
את לא נשארת חייבת, את זה אני יודע.

<עיסאווי פריג':>
אדוני היושב-ראש, אני רוצה להיות יעיל בדיון, אני רוצה כותרות שיש תוספת, והמצב הוא לא חדש, המצב לא חדש, המצב שנים על גבי שנים. עברתי על התקנות, אדוני, של מינהל התרבות, ואיפה החברה הערבית נמצאת? רק לסבר את האוזניים: תקנת מינהל התרבות של החברה הערבית בשנת 2014 - 11 מיליון, ב-2015 - 11.8 מיליון, תקנת פרסים - 550,000 שקל, תקנת מוזיקה - 488,000 שקל ותקנת פסטיבלים - 590,000 שקל – סך הכול 14 מיליון שקלים. 
שאלתי, אמרו לי: יש מוזיאונים, יש תקנה של מוזיאונים, שאלתי את עצמי, בתקנה הזאת כתוב - 1.4 מיליון שקלים למוזיאונים, שמשולמים תחת הכותרת "ערבי". שאלתי איפה המוזיאונים? אז אמרו לי: יש מוזיאון בשם "ג'ו אלון" שמתעסק באסלאם, איפה זה נמצא?
<אורלי פורמן:>
בתרבות הבדואית.
<יהודית גידלי:>
בדואים. בנגב.
<היו"ר יעקב מרגי:>
בנגב.

<אורלי פורמן:>
בנגב.

<עיסאווי פריג':>
הוא בעצם ביישוב בדואי? הקצו - - -

<אוסאמה סעדי:>
באיזה אוהל שם.
<קריאות:>
- - -

<עיסאווי פריג':>
ואיפה הוא נמצא? אני לא יודע. "ג'ו אלון", איפה הוא? באמת. 

<היו"ר יעקב מרגי:>
רבותי, רבותי, בואו, אומנם התחלנו – חבר הכנסת, כשהייתי מתלונן על המורה שלי, היו אומרים לי: כל מורה והשיגעון שלה, כל ראש ועדה והשיגעון שלו. אני רוצה לתת לכולם לדבר, אבל יהיה סדר ולא מקהילות. תשמרו את קריאות הביניים. חוץ מהפריבילגיה היחידה שיש לי, לי מותר להתערב בדיון. בבקשה.
<עיסאווי פריג':>
שני מוזיאונים, אדוני היושב-ראש, מוזיאון "ג'ו אלון", שאני לא יודע איפה זה. 

<היו"ר יעקב מרגי:>
זה קרוב אלי.
<עיסאווי פריג':>
זה קרוב אליך? 

<עיסאווי פריג':>
אני איש הנגב, זה קרוב אלי. זה ברהט או בשגב-שלום? אני לא יודע.
<קריאה:>
יהב-להבים.
<היו"ר יעקב מרגי:>
להבים. זה ליד תחנת הרכבת רהט-להבים.
<עיסאווי פריג':>
בלהבים. יער להבים. וזה נחשב תחת הכותרת "תמיכה בערבים". ויש את מוזיאון האסלאם, שאלתי, איפה זה? 
<יהודית גידלי:>
בירושלים.
<עיסאווי פריג':>
זה בירושלים. אז את מוזיאון האסלאם - - - 

<קריאות:>
- - -

<היו"ר יעקב מרגי:>
רבותי, לא לעזור לו, כי מי שרוצה לתקן אותו, אחר כך בהמשך, כי יש לי שמיעה בעייתית.
<עיסאווי פריג':>
ומוזיאון "ג'ו אלון" שמקבל 1.4 מיליון שקל, וזאת התמיכה תחת הכותרת "תמיכה למוזיאונים בחברה הערבית". בתקנה למוסדות תרבות במצוקה - אפס, ירושלים מקבלת 30 מיליון - תקנת ירושלים, הערבים - אפס, תקנת אומנות פלסטית - אפס, תקנת מחול - אפס, תקנת קולנוע - אפס, מבנים - אפס, יש כמה שיפוצים. 
אני עובר על כל זה, גברתי המנכ"לית, כאזרח ישראלי אני רואה את הדברים האלו ומתבייש. עיקרון השוויון שכולם מדברים עליו, כשזה מגיע לחצר שלנו הוא נעלם. הוא נעלם. כל אזרח, אם את מתרגמת את התמיכה בתרבות, מתבטאת בשבעה שקלים, זה מביש. 

<היו"ר יעקב מרגי:>
עיסאווי, רק משפט. אנחנו ב-11:00 נכנסים למליאה, אפילו לא 11 ודקה; דבר שני, יש לנו שמונה ח"כים מכובדים שרוצים לדבר, ויש אורחים שרוצים להשיב לכם, ואני רוצה לתבוע את התביעות שלי, לכן בוא נתמקד. 

<עיסאווי פריג':>
אין בעיה, אני מסיים, אדוני, אני מתמקד. אני מבקש מכבודו לצאת מכאן עם מסקנה, ולא עם כותרת בעיתון שמאוד קל לייצר. אני רוצה כותרת בעיתון של שרת התרבות: הוספתי כסף למשרד התרבות. אני רוצה מסקנה ולא רק שבאים ומדברים, בסדר, אדוני?
<היו"ר יעקב מרגי:>
תודה. בגיל שלנו, אתה יודע, יש לנו ערך לזמן. בזבזנו הרבה ממנו, אז אנחנו לא מכלים את הזמן, ונבקש, בעזרת השם, גם תשובות. 
חבר הכנסת עודה איימן יושב-ראש הרשימה המשותפת, בבקשה, המציע השני.
<איימן עודה:>
כבוד היושב-ראש, כבוד המנכ"לית, מנהלת הוועדה, חברי חברי הוועדה, האורחים, במיוחד מפורום עמותות התרבות, אהלן וסהלן. מרכז "מוסאוא", אהלן וסהלן. זה שאנשי תרבות טורחים ומגיעים בבוקר, כלומר, קמים בבוקר בשעה חמש, והחיים של אנשי תרבות הם חיי לילה, אז זה אומר עד כמה שהאנשים חפצי תרבות וחפצי חיים נאורים. וזה שמהרשימה המשותפת, כולל חבר הכנסת עיסאווי פריג', כולם מגיעים לפה, זה אומר עד כמה הנושא חשוב עבור האוכלוסייה שלנו. אדבר בשלוש הדקות שאני אמור לדבר בהם, כי פשוט מאוד עם נתונים כאלה קשה להפריז בדיבורים על האפליה. 
הדבר כתוב שחור על גבי לבן, דוח מבקר המדינה כבר התייחס לנושא, יש החלטת בג"ץ, יש מיפוי צרכים גם מטעם משרד התרבות. אבל כמו שאנחנו יודעים שיש ועדות, והיו ועדות יותר גדולות, כמו ועדת אור, אחריה ועדת טרכטנברג, אז יכול להיות שהוועדות יגידו דברים שהם כל כך חיוביים בכיוון הנכון, אבל מבחינה מעשית אנחנו רואים איך ממסמסים את הנושאים. 

אם אנחנו מדברים כבר על התרבות, אז אחד מאנשי הרוח הדגולים של האוכלוסייה הערבית, אמיל חביבי, אמר פעם שלקח לחלק מהיהודים 50 שנה בשביל ללמוד את המילה הערבית "אהלן", מילת ברכה, אז הוא מקווה שלא ייקח להם עוד 50 שנה בשביל ללמוד את המילה "סהלן", בשביל להגיד "אהלן וסהלן" בבת-אחת. לכן, אני מקווה שלא לומדים ומכירים את האפליה תוך 50 שנה, ואחרי זה ייקח לנו עוד 50 שנה בשביל לצמצם את הפערים. פה הדבר כתוב שחור על גבי לבן שמוזיאונים - אפס, בתי-ספר לאומנות - אפס, פעילות קולנוע, סינמטק – אפס, כלומר, זה מצטרף לכל מיני אפסים, כמו בתי-משפט - אפס, למשל, כמו זה שהמדינה לא הקימה ולו יישוב ערבי אחד במשולש או בגליל, אפליה שהיא כל כך ברורה.

לכן, אנחנו צריכים לא לנתח אלא לגשת אל העיקר, אל הפתרונות. לכן, כבוד היושב-ראש, כבוד המנכ"לית, יש לי הצעה ספציפית שקיבלתי ממרכז "מוסאוא" – תודה רבה איאד, וגם ג'ואד, וגם סאמח, בוודאי ערין עאבדי – ההמלצות אומרות ככה: העלאה מיידית לחלקה של התרבות הערבית בתקציב התרבות הכללית ב-20%, זה האחוז שלנו בחברה, 20%. מה לגבי האפליה המתקנת? אנחנו עוד נמשיך לדבר, מה עם העוול ההיסטורי? עוד נמשיך לדבר על העוול ההיסטורי, אבל לפחות, לפחות, להתחיל מעכשיו לסגור את הפער לשנים הבאות. ואנחנו עוד נמשיך לבקש לתקן את העוול שנגרם במשך שנים ארוכות. 
"התאמת הקריטריונים הכלליים לצורכי התרבות הערבית ופתיחת האפשרות לעמותות הערביות לגשת לתקציבים הכלליים מבלי למנוע מהם לגשת לתקנה התקציבית של התרבות הערבית או לתקנות תקציביות אחרות; הכנת תוכנית ממשלתית בין-משרדית, בניית מבני תרבות ומפעלי תרבות לחברה הערבית, שתוביל לחיזוק התרבות הערבית ברמה המקומית והארצית; והקמת יחידה משותפת למשרד האוצר, הבינוי והשיכון והתרבות והספורט, שתוביל לבניית מתקני תרבות ומבני תרבות אזוריים שישרתו את האוכלוסייה הערבית ויאפשרו קיום חיי תרבות ופעילויות תרבות תוך הדגשת קיומם של מפעלי עוגן אזוריים; ביטול ההתניה במצ'נג ליישובים באשכולות 1 עד 4 בפעילויות תרבות; בתיאום עם משרד התיירות יוקם צוות בין-משרדי לקיום פסטיבלים עונתיים, שישקפו את הייחודיות התרבותית המקומית לעידוד תיירות מקומית ואחרת ולהעשרת חיי התרבות המקומיים; תמיכה בעמותות תרבות ערביות גם בערים מעורבות; הקמת ועדת בדיקה לייסוד בית-ספר לאומנות בחברה הערבית; הקמת ועדת היגוי לייסוד חמישה מוזיאונים בחברה הערבית, שלושה מוזיאונים אזוריים למורשת הערבית שיפעלו בשלושה אזורים בצפון, במרכז ובדרום - מוזיאון האומנות ומוזיאון הטבע והאדם; עידוד היצירה הספרותית; ייסוד ועדה מקצועית שתמונה על חלוקת פרסים ומענקים לסופרים ולכותבי כתבי עת בשפה הערבית; הקמת ועדה מקצועית שתבחן את אתרי המורשת והשימור בחברה הערבית, והכנת תוכנית מקצועית לשימור אתרים אלה; ספריות, הקמת ספריה ציבורית ביישובים שאין בהם ספרייה; מימון סדנאות יצירה וכתיבה בשפה הערבית".

אחת הבעיות זאת בעיית השותפות. אנחנו נמצאים באופוזיציה כל הזמן, אז לא רואים לנכון לשתף אותנו. אנחנו נישאר באופוזיציה, יש לנו עמדה פוליטית אידיאולוגית כל כך ברורה, אבל יש ייחוד לאוכלוסייה הערבית. לכן, כשהמשרד יראה בעמותות, יראה גם ברשימה המשותפת שותפה בהכנה, באיך מצמצמים את הפערים, בלי זה לא נגיע לצמצום פערים. זאת תפיסת עולם, או לראות בנו שותפים או שאתם יודעים מה הערבים צורכים, למה הם נזקקים, אז אתם תחליטו. 
אני מבקש את הגישה הזאת של שותפות יחד עם הרשימה המשותפת, שקיבלה יותר מ-85% מהקולות של האוכלוסייה הערבית, יחד עם העמותות, לרבות מרכז "מוסאוא" והפורום לתרבות ערבית, שנהיה שותפים. 

אז הצעתי הקונקרטית היא ההצעה הראשונה, העלאה מיידית של חלקה של התרבות הערבית בתקציב התרבות הכללית ל-20%. תודה רבה.
<היו"ר יעקב מרגי:>
תודה רבה. כפי שאמרתי, מייד אחרי חברי הכנסת המציעים אעביר את רשות הדיבור למנכ"לית משרד התרבות, שתתייחס פחות או יותר גם לדוח וגם לדברים שנאמרו. בבקשה, אורלי.

<אורלי פורמן:>
בוקר טוב לכולם, כבוד היושב-ראש חבר הכנסת מרגי, קודם כול, הצלחה רבה בתפקידך, נשמח להגיע לוועדה ולהציג את הפעילות הענפה של משרד התרבות והספורט בתחומי התרבות, הספורט, הטקסים והאירועים הממלכתיים, וכמובן, רשות העתיקות ושימור האתרים.

מכובדי חברי הכנסת, אנשי התרבות, רמדאן כרים, זה קודם כול. אז באמת שיהיה לכם חודש - - -
<קריאה:>
שטרי.

<אורלי פורמן:>
אני מביאה את דברי היום לעצם העניין שהעלו שני חברי הכנסת, גם בשם שרת התרבות והספורט חברת הכנסת מירי רגב. אני רוצה לחזור על מה שכבר אמרה השרה כמעט על כל במה אפשרית במהלך החודש האחרון לגבי המדיניות שלה. היא שמה לעצמה כמדיניות ארבעה יעדים מרכזיים: 1. תרבות – כשאני אומרת "תרבות וספורט" אלו המשימות של המשרד, אבל כרגע אנחנו דנים בנושא של התרבות – כל הנושא של הפריפריה, העצמת הפריפריה בתחומים שלנו; 2. הנושא של חיזוק התרבות והספורט במגזר הלא יהודי, קרי המגזר הערבי, הדרוזי, הצ'רקסי, הבדואי, כולם.
<היו"ר יעקב מרגי:>
זה הערבי. הם לא אוהבים את החלוקה.
<אורלי פורמן:>
אני יודעת שהם לא רואים את החלוקה, רק אני רוצה - - -

<עיסאווי פריג':>
לא, מה שמעלים - - -

<חנין זועבי:>
זה עניין של עובדה.
<עאידה תומא סלימאן:>
זה לא עניין של אוהבים - - - 
<קריאות:>
- - - 

<היו"ר יעקב מרגי:>
ואללה, איך אתם אוהבים לעזור לי, אני מסייע לכם.

<עיסאווי פריג':>
מרגי, היושב-ראש, לא, זה לא עניין של ערבים - - -
<אורלי פורמן:>
חברים, לא הפרעתי לאף אחד, אני מבקשת - - -

<היו"ר יעקב מרגי:>
אורלי, תני לי, אגן על זכותך. לחברי הכנסת מותר. בבקשה. 
<אורלי פורמן:>
2. חיזוק התרבות במגזר הערבי; 3. כל הנושא של חיזוק המורשת; ו-4. הציונות. אלו ארבעה יעדים שהשרה חוזרת עליהם לאחרונה מעל כל במה אפשרית מאז שהיא נבחרה, ובתוך זה, כמובן, הדגש על הנושא שאנחנו מדברים בו היום.

המשרד עשה ופעל במגזר בקדנציות הקודמות. עשינו, אבל לא מספיק. לא מספיק. מול עובדות הרי לא נתווכח. אני כן אומרת שעשינו – כי גם הסקר שתכף אדבר עליו בסופו של דבר היה יוזמה שלנו עם שיתוף פעולה מן השטח, אבל אני רוצה שנדבר על שני החלקים.
<אוסאמה סעדי:>
היוזמה היא של בג"ץ, לא שלכם. בגלל הבג"ץ. אלמלא הבג"ץ לא היו עושים.

<אורלי פורמן:>
לא, - - -
<קריאות:>
- - -

<היו"ר יעקב מרגי:>
הערה חכמה שלו, עזבו אותו. זכות יוצרים שלו, לא צריך לקפוץ עליה. כולם ידברו.
<אורלי פורמן:>
חברים, אני באה ממקום של לקדם, אני באה ממקום של להסתכל קדימה אל מול החסר שהציף הסקר, אל מול החסר שאנחנו יודעים שקיים, ואל מול משימות שהן הרבה מעבר, גם רק למשרד התרבות והספורט שמוכן להיות היזם והמניע, ותכף אדבר על הסקר. אני רק אומרת, בואו, אנחנו חייבים להסתכל גם בצורה מאוזנת על המעט שיש, כי מהמעט שיש הרי נלמד, מהתיאטרון המצליח ומלהקת המחול הקיימת או מכל מה שכן יש לנו, הגלריה או כל מה שמתהווה אל מול לאן שאנחנו רוצים להגיע: עוד חמישה מוזיאונים, עוד לא חשוב מה, גם צריך לבנות את התוכנית הזאת. 
מהסקר עולים שלושה חסרים מרכזיים, אם אני מחלקת את הסקר לנושאים: 1. כל הנושא של התשתיות הפיזיות - מבני תרבות ברשויות של המגזר. בחלק ניכר מהרשויות אין מה שאנחנו קוראים "היכלי תרבות" או "אולמות תרבות" בהתאם לגודל היישוב. ואני אומרת שוב, משרד התרבות איננו בונה, אבל הוא בהחלט מוכן לראות את עצמו כחלק מאותו שולחן עגול פה, שכבר חבר הכנסת עודה איימן העלה, שצריכים להצטרף אליו משרד השיכון ו"מפעל הפיס" שמשקיע באולמות תרבות. זה ברור שבאינטרס שלנו כדי לממן את הפעילות, שיהיה איפה לעשות את הפעילות, אבל זה חלק מאוד מרכזי בסקר שמדבר על חסר מאוד גדול בנושא של מבני תרבות.
2. החלק השני מדבר על היעדר מחלקות תרבות ברשויות המקומיות, ואם אין מחלקת תרבות אז אין גם מנהל מחלקת תרבות, אז אין גם תוכנית-אב לתרבות ברשות המקומית. אין מי שקם כל בוקר וחושב "תרבות" ביישוב או באזור ומקדם. גם פה חשוב לי לציין, זה לא חלק מהמימון או מהתמיכה של משרד התרבות והספורט. אנחנו צריכים פה כשותפים גם את מרכז שלטון מקומי, גם את משרד הפנים, כי זה תקנון של תקנים בעירייה, ואם מעלים את זה לראש סדר עדיפויות אז זה צריך להיות. אם לא יהיה אדם שקם כל בוקר לעולם התרבות ומשגע את ראש הרשות ליוזמות נוספות, לפסטיבלים, להקמת מוסד כזה או אחר, לא נוכל מפה שזה יקרה בשטח. 
3. והדבר השלישי שהוא ממש בתחומינו, זה כל הנושא של תמיכה כספית בגופי תרבות, כפי שאנחנו עושים במעט גופים שאנחנו תומכים בהם היום. היום אנחנו תומכים בסדר גודל של 229 בקשות שמגיעות אלינו בין רשויות וגופי תרבות. 
איך אנחנו יוצרים תוכנית כזאת שבאמת – אני לא יודעת אם דווקא חמישה מוזיאונים, אבל יכול להיות שאולי צריך אפילו שישה – רואה את כל המגזר, רואה את האזור הצפוני, רואה את האזור הדרומי, אומרת מה חסר, כמה חסר ואיך עושים את זה. ואיך עושים את זה, אני מאוד מסכימה שפה מילת המפתח היא שותפות. 
<היו"ר יעקב מרגי:>
אורלי, בשתי דקות שנותרו לך עד עשר – אני רוצה שעה דיון – אני רוצה גם הצעות אופרטיביות. 
<אורלי פורמן:>
אני מציעה הצעות אופרטיביות.
<אוסאמה סעדי:>
כמה בקשות של עמותות או אחרות מתוך ה-229 הן של המגזר?

<עיסאווי פריג':>
כולן של המגזר.
<אורלי פורמן:>
229 זה רק של המגזר. 

<היו"ר יעקב מרגי:>
באנו לדבר על המגזר.

<אורלי פורמן:>
ב-2014 זה היה בהיקף של כ-36 מיליון שקלים, 4.7% מתקציב התרבות. ערבבת קצת את משרד התרבות ואת התרבות, אנחנו מדברים על מתוך ה-770 מיליון שקלים.
<עיסאווי פריג':>
כמה קיבלנו מתוך ה- 770 מיליון? 
<אורלי פורמן:>
יש לי פה פירוט. 

<עיסאווי פריג':>
תקריאי את הפירוט.
<היו"ר יעקב מרגי:>
עיסאווי.
<עיסאווי פריג':>
לא, לא, אדוני, עברתי על המספרים. אדוני, צריך להגיד את העובדות, לא חצאי אמת.

<אורלי פורמן:>
אני מוכנה. אתן לך את הדף הזה.

<היו"ר יעקב מרגי:>
עיסאווי, אגיד לך, הרגילו אותי לומר: כן, כן, אדוני. לא, לא, אדוני. 

<אורלי פורמן:>
אתן לך את הדף הזה אחר כך.

<עיסאווי פריג':>
חבר הכנסת מרגי, תקשיב, שלא נגיד דברים לא נכונים, אני מבקש שיקשיבו בוועדה.
<היו"ר יעקב מרגי:>
רגע, סליחה, עיסאווי, אתה אפילו עוד לא יודע מה אני הולך לומר.

<עיסאווי פריג':>
כן, בבקשה.

<היו"ר יעקב מרגי:>
תרשום לך את כל ההערות, אדרבא, תביך אותה. אתה לא יכול תוך כדי. תן לה לסיים את הסקירה, ותתעמת עם הנתונים.
<אחמד טיבי:>
יכול להיות שהיא רוצה לפרט את ה-34 מיליון.

<עיסאווי פריג':>
ישבתי, ולא הגעת לזה.

<אורלי פורמן:>
זה חשוף, זה לא סמוי.
<היו"ר יעקב מרגי:>
אני רוצה שעה איכותית, בואו ניתן למנכ"לית לדבר.

<עיסאווי פריג':>
זאת המהות.

<היו"ר יעקב מרגי:>
מבטיח לך שלא נדלג על כלום. גם אם השעון לא יעשה עמנו חסד ותגיע השעה 11:00 ולא נצליח, נעשה דיון המשך. איך אני?
<איימן עודה:>
מצוין.

<עיסאווי פריג':>
אדוני, נאמרה כאן עובדה מאוד חשובה, שהמגזר הערבי מקבל 35 מיליון שקל ממשרד התרבות. בדקתי, אין את הנתונים האלו. אני רוצה להבין איפה, זה הכול. 
<היו"ר יעקב מרגי:>
אז תשאל אותה: אנא הציגי לי. תודה.

<אורלי פורמן:>
חבר הכנסת עיסאווי, אני מוכנה להעביר אליך את הנתונים, הם פה ביני ובינך, ואתה תקבל אותם.
<עיסאווי פריג':>
עברתי על המסמך הזה, ואני - - -

<אורלי פורמן:>
בסדר, אבל יש נתונים שלא ציינת, מה לעשות.

<עיסאווי פריג':>
אתם משייכים נתונים שלא מיועדים למגזר הערבי בתור המגזר הערבי.

<אורלי פורמן:>
לא, רק המגזר.

<עיסאווי פריג':>
בגלל זה אני רוצה לעבור על זה.

<אורלי פורמן:>
לא, לא, ואני מוכנה לשבת אתך על כל אחד.

<איימן עודה:>
אדוני, בשביל להתעמת עם מספרים, אני מבקש שבהקדם האפשרי איאד סנונו ממרכז "מוסאוא" יתייחס.
<עיסאווי פריג':>
הנתון קריטי.
<אורלי פורמן:>
שתי דקות ואני מסיימת. אנחנו מאמינים גדולים שהתרבות והספורט מהווים כלי למוביליות חברתית, מהווים גשר בין אנשים, משפיעים מאוד על ההתפתחות של ילדים, בני-נוער ומבוגרים, ואת האנשים שעוסקים בתרבות ובספורט לא נמצא במקומות אחרים. 
ההצעה האופרטיבית שלי מתייחסת בהתאם למה שהעלו כבר ובהתאם למה שהסקר אומר: 1. קודם כול, לקיים שולחן עגול בראשותי עם מי שנאפיין שיושב בשולחן העגול הזה, שדן רק בנושא של תרבות במגזר הערבי.
<איימן עודה:>
כבוד היושב-ראש, אני מבקש הערה בבקשה. רק הערה.
<היו"ר יעקב מרגי:>
בבקשה.

<איימן עודה:>
אנחנו לא רוצים להגיע למצב של עוד למרוח ועוד למרוח ועוד שולחן עגול. העיקר שבישיבה הזאת נקבל החלטה של 20% מהתקציב לאוכלוסייה הערבית. 
<היו"ר יעקב מרגי:>
דברייך הובנו בתחילה, כבר בסבב הראשון של הדיון. 

<איימן עודה:>
ממש כך. ואחרי זה בוודאי, אחרי שאנחנו מקבלים החלטות, נשמח להיות בשולחן עגול ולהיות שותפים. לא למרוח. לא למרוח במילים של חיבור, אלא הצעות קונקרטיות.
<היו"ר יעקב מרגי:>
כרגע אנחנו במצב שהמנכ"לית סוקרת. מה שנעשה זה לא היא. אנחנו נסכם ונתבע את מה שצריך לתבוע ואת דברי הסיכום. אורלי, סיכום.
<אורלי פורמן:>
שלושת הנושאים שציינתי, שהם סיכום של הסקר, לא יקודמו אם לא נשב ונראה ראייה אסטרטגית רחבה, וזאת לא מריחה. אבל עכשיו אענה לך גם לנושא התקציב. חברים, אנחנו ערב קרב רציני על נושא תקציב התרבות במדינת ישראל. קרב אמיתי רציני אל מול אמירות של האוצר שרוצה לקצץ קיצוצי רוחב בכל משרדי הממשלה, ואנחנו – אמרת תקציב זעום, כן, תקציב זעום שמופנה היום לתחום התרבות. זאת בושה. 0.18% מתקציב המדינה. במדינות נאורות שאנחנו רוצים להידמות אליהן מדובר בין 1% ל-1.5%, ואנחנו רוצים - - - 
<איימן עודה:>
20% מכל תקציב.
<אורלי פורמן:>
רגע, אבל התקציב - - -

<היו"ר יעקב מרגי:>
מה אכפת לך אם מגדילים לך את העוגה.
<איימן עודה:>
תקציב זעום או תקציב גדול - - -

<היו"ר יעקב מרגי:>
אנחנו מבינים את החשבון. העוגה גדלה 20%, עוד יותר טוב.
<אורלי פורמן:>
התקציב של המשרד לא בנוי כתקציב מגזרי, אבל אני קוראת לכם, וגם בשם השרה, בואו אתנו כרגע לקרב הכי חשוב, וזה קרב בשבועות הקרובים שגומרים את המסגרות של התקציב. 

<איימן עודה:>
אנחנו נהיה שותפים.

<יוסף ג'בארין:>
יש את העוגה הקיימת. הקרב שלנו על העוגה הקיימת, על מה שיש.
<חנין זועבי:>
אנחנו רוצים חלוקה צודקת מתוך מה שיש גם בלי להגדיל את התקציב, אם יש - - -
<איימן עודה:>
חנין, אנחנו בעד, אבל בכל מקרה 20%.
<חנין זועבי:>
אנחנו בעד, אבל זה לא תנאי. אנחנו נשנה את התקציב שלנו - - -

<קריאות:>
- - -

<חנין זועבי:>
יש מה שיש - - -

<היו"ר יעקב מרגי:>
חנין, אקצר לך את רשות הדיבור. סכמי, בבקשה, ואתחיל את הדיון. 

<אורלי פורמן:>
אז אני מסכמת בפניה הזאת.
<היו"ר יעקב מרגי:>
תודה. אני חושב שהזעקה הזאת של המנכ"לית נשמעה היטב, נראה לקראת ההמשך - - - 
<עיסאווי פריג':>
אדוני היושב-ראש, אני עומד על שלי, על זה ש-35 מיליון זה לא נכון. אפשר לקבל את זה?
<היו"ר יעקב מרגי:>
לא, לא. שמענו, הפרוטוקול שמע את זה פעם אחת, עיסאווי.
<קריאות:>
- - -

<היו"ר יעקב מרגי:>
רבותי, רבותי, הצהרתי בתחילת הדיון שאני רוצה לקיים דיון איכותי וממצה, לכן, אהיה עקשן כדי לשמוע את הנתונים ולברר אותם.
<יוסף ג'בארין:>
אנחנו שותפים. רצון להגדלה בכל מקרה ל-20%.
<עיסאווי פריג':>
אני יכול לקבל את הרשימה של ה-35 מיליון שקלים? 

<היו"ר יעקב מרגי:>
לא, אתה לא יכול לקבל, עיסאווי, לא.

<עיסאווי פריג':>
אני רוצה את זה כדי לעשות בדיקה - - -

<היו"ר יעקב מרגי:>
כשתהיה יו"ר ועדה תדרוש מה שאתה רוצה. 

<עיסאווי פריג':>
זה לא עניין של יו"ר ועדה. 
<היו"ר יעקב מרגי:>
עיסאווי, תן לי לנהל את הדיון.

<עיסאווי פריג':>
אני רוצה דברים נכונים. אני מבקש לדבר. 

<היו"ר יעקב מרגי:>
עיסאווי, אתה מזיק לרעיון. אחר כך תפוס אותה אחרי הדיון.
<עיסאווי פריג':>
לא, לא, אדוני.

<היו"ר יעקב מרגי:>
אתה ביקשת.
<עיסאווי פריג':>
ביקשתי דיון מהיר בכדי לדבר על הדברים האלו.

<היו"ר יעקב מרגי:>
דיברת. דיברת רבע שעה.

<עיסאווי פריג':>
נאמרו לי דברים לא נכונים כאן. אני רוצה לתקן אותם. 
<היו"ר יעקב מרגי:>
עיסאווי, שמענו את צעקתך ואת דברייך, נשמעה גם דרישתך. כרגע אני מנהל את הדיון.
<עיסאווי פריג':>
תן לי את הנתונים.

<היו"ר יעקב מרגי:>
לא נותן לך שום נתונים.

<עיסאווי פריג':>
שיהיה לי, שיהיה לי.

<היו"ר יעקב מרגי:>
לא, עיסאווי.

<אוסאמה סעדי:>
אבל המנכ"לית מוכנה לתת לו. 

<היו"ר יעקב מרגי:>
סליחה, היא תיתן לו, אבל למה עושים - - -

<אוסאמה סעדי:>
אז שתיתן, למה עושים מזה עניין?

<היו"ר יעקב מרגי:>
חבר הכנסת סעדי.

<אוסאמה סעדי:>
המנכ"לית מוכנה, זה לא משהו סודי.

<עיסאווי פריג':>
ריבונו של עולם.

<היו"ר יעקב מרגי:>
חבר הכנסת סעדי, אנחנו מנהלים דיון כרגע, ומה שהמנכ"לית צריכה לתת היא תיתן, וגם מה שהיא לא רוצה לתת ונבקש היא תיתן, כל שכן כשהיא רוצה. לכן, אין ויכוח. תנו לי לנהל את הדיון. נאמרו דברים פה, אתם רוצים לשפוך, אדרבא, אם לא הייתי רוצה את טובת הרעיון, רבע שעה, 20 דקות, 35 דקות, סיימנו. לא רוצה. אתם רוצים ללכת לשם? אין לי בעיה. 
הדובר הבא, איאד סנונו, כלכלן ממרכז "מוסאוא", יש לך שלוש דקות, תתייחס, עזוב את הנאום האידיאולוגי שרצית, באת אתו מהבית, שמעת פה נתונים. 

<קריאה:>
הוא בא עם מספרים.

<איאד סנונו:>
סליחה, תנו לי לדבר. יש לי בעיית קשב וריכוז, תפריעו לי, אני אהיה עקשן, לא אתן שיפריעו לי, אז תקשיבו. תקשיב לי, אני יודע שבאים לכנסת ורוצים לומר את הנאום האידיאולוגי, אין לי בעיה שתאמר אותו, אני מציע לך עצה - - -
<אחמד טיבי:>
זה איש של מספרים, לא אידיאולוגיה.
<היו"ר יעקב מרגי:>
עצה, אתה כלכלן, אל תלך שבי אחרי הצהרות, בוא תיתן מספרים. שמעת פה גם את חברי הכנסת, שמעת גם את המנכ"לית, אנא ממך, שלוש דקות, בבקשה.
<איאד סנונו:>
שלוש דקות, אז כבר אכנס לעובי הקורה. אבל בכל זאת חייבים לציין מטעמי הגינות ושקיפות שאנחנו בהליך משפטי נגד משרד התרבות, ואני בא כאן עם הצעה קונקרטית לכבוד המנכ"לית. כבוד המנכ"לית, ההצעה בנויה משלושה רבדים: 1. הרובד הראשון זה תקציב 2016-2015, ואנחנו מבקשים תוספת תקציבית לתקנה 73 - 5 מיליון שקלים בשנת 2015 ו-8 מיליון לאותה תקנה לשנת 2016.
<עיסאווי פריג':>
מה שם התקנה?
<איאד סנונו:>
73 - העדפה מתקנת.
<הדס פרבר:>
תרבות ערבית.
<עיסאווי פריג':>
תרבות ערבית?

<איאד סנונו:>
כן. וכמובן, בנוסף להגדלות הללו אנחנו מבקשים גם את העמדת תקציב הפרסים והמלגות עד 3 מיליון לשנת 2015 ו-4 מיליון לשנת 2016. כיום מדובר בכ-800,000 ש"ח לשנה. ובנוסף, תקצוב פעילות תרבות ופרויקטים מיוחדים, במיוחד פעילויות תרבות שאין כרגע מבנים ספציפיים ומתאימים - תוספת של כ-15 מיליון ש"ח לשנה. 
אם אני מסכם את הסעיף הראשון הזה, שהוא תקציב 2015, אנחנו מדברים על תוספת של 23 מיליון ש"ח, ול-2016 27 מיליון ש"ח. בנוסף, אנחנו מבקשים תוכנית ארבע שנתית, שהמטרה, כפי שאמר חבר הכנסת איימן עודה, להגיע ל-20% מסך התקציב שיוקצה ויופנה לתקציב הערבי.

אנחנו מדברים על תוספת של 25 מיליון ש"ח בשנת 2017, 30 מיליון ש"ח ב-2018, 35 מיליון ש"ח ב-2019 ו-40 מיליון ש"ח ב-2020.

הערה מאוד מאוד חשובה, מדובר כאן בתוספות מצטברות, כלומר, התוספת שתהיה ב-2017 על בסיס תקציב 2016 שבעצמו כולל תקציב מוגדל.
<עיסאווי פריג':>
לפי החישוב שלכם, כמה התרבות הערבית מתוקצבת נכון ל-2015?
<איימן עודה:>
3.2%.
<איאד סנונו:>
אתה יודע, זה גם במחלוקת. 

<עיסאווי פריג':>
בכסף, כמה?

<איאד סנונו:>
זה גם במחלוקת בינינו לבין המשרד.
<יוסף ג'בארין:>
פחות או יותר.
<היו"ר יעקב מרגי:>
עמדתכם. לפי הגישה שלכם.

<איאד סנונו:>
לדעתנו, קצת פחות מ-15 מיליון ש"ח.
<עיסאווי פריג':>
אה, סיכמתי אותם. מאיפה זה בא, אני לא יודע. 

<היו"ר יעקב מרגי:>
עיסאווי, אתה רוצה לכלות את הזמן? אתה לא רוצה שחברים שלך ידברו? אין לי בעיה.
<עיסאווי פריג':>
אין בעיה. בסדר.

<היו"ר יעקב מרגי:>
אתה לא יכול להשתלט על הדיון.

<עיסאווי פריג':>
אני רוצה אמת, זה הכול.

<היו"ר יעקב מרגי:>
אבל אתה לא יכול להשתלט על הדיון.
<עאידה תומא סלימאן:>
- - -

<היו"ר יעקב מרגי:>
אין לך בעיה עם זה?

<עאידה תומא סלימאן:>
לשמור על זכותנו.
<היו"ר יעקב מרגי:>
את רואה שאני עושה את זה. אבל אחר כך בפינת העישון שלו, לא שלי, הוא יטיח בי שלא נתתי לו הזדמנות לדבר, שהשתקתי אותו. 

<עיסאווי פריג':>
- - -

<היו"ר יעקב מרגי:>
בבקשה.

<איאד סנונו:>
הרובד השלישי והאחרון, הסעיף האחרון וכבד המשקל הוא תוכנית לאומית בין-משרדית. כפי שכבוד המנכ"לית התייחסה, שהבינוי הוא לא מתפקידו של משרד התרבות, אנחנו מסכימים, אבל משרד התרבות כן אמון על התרבות. ולכן, אנחנו ממליצים על קיום ועדה בין-משרדית הכוללת את משרד התרבות, משרד הבינוי והשיכון, משרד החינוך ומשרד האוצר, אשר תתווה ותיישם תוכנית לאומית שתפקידה לסגור פערים והעמדת מתקני תרבות ברמה הנאותה. תודה רבה.
<היו"ר יעקב מרגי:>
תודה. אני רוצה לשאול שאלה לפני שאני מעביר את רשות הדיבור לחבר הכנסת ג'בארין. אני מבין שבדרישות שהקריא חבר הכנסת עודה יש בעיה של כפל תמיכות, ואנחנו רוצים לעקוף את זה עם עמותות, עמותות מתוקצבות לא יכולות להגיש גם בקשה – זה קיים? יש סוגיה כזאת? 
<איימן עודה:>
לא, אדוני.
<היו"ר יעקב מרגי:>
אוקיי. חבר הכנסת ג'בארין.

<יוסף ג'בארין:>
תודה, כבוד היו"ר, אני מברך בהחלט על הדיון, אני מברך גם על העבודה החשובה שנעשית בפורום עמותות התרבות, במרכז "מוסאוא" ובארגונים אחרים שעוסקים בזה. האמת היא שנראה לי שאנחנו באנו מוכנים עם נתונים מאוד מדויקים. צר לי לומר שאני מתרשם שהמשרד בא לא מוכן. אל מול נתונים מאוד ברורים, גם של המשרד עצמו, הייתי מצפה לאיזושהי בשורה טובה מהמשרד, לאיזושהי הבטחה, איזושהי סוכריה שפשוט נשמע אותה בדיון. 
אני מאוד התאכזבתי מדבריה של המנכ"לית, היא לא נקבה בשום סכום, שום תוספת, שום יעד, שום לוח זמנים. ולכן, הרושם שלי לפחות ממה ששמעתי עד עכשיו, שמה שהיה הוא מה שיהיה, עוד שולחן עגול ועוד דיון. ולכן, גברתי, אם לא נתחיל לדבר יותר בפירוט על סכומים ועל תקציבים, נראה לי שלא נשיג את היעד שלכאורה את מסכימה אתו.

דובר כאן על סקר צרכים שהוכן כבר, או שעומדים לסיים אותו במשרד התרבות, אז אנא, התשובה כאן, התקצרה הדרך, וצריך פשוט להקצות תקציבים לכל אותם צרכים. זאת אומרת, בדרך כלל המשרד אומר: אין לי תמונת מצב שלמה. עכשיו יש תמונת מצב, וצריך להקצות לה את התקציבים הנדרשים. 

כמובן, צרכים לא חסרים, אפשר רק להזכיר את המוזיאון באום-אל-פחם שהרבה מהחברה היהודית מבקרים ומכירים, והמוזיאון הזה מתעכב ומתעכב בהיעדר הקצאה ייעודית לדבר הזה. 
<היו"ר יעקב מרגי:>
ולסיכום.
<יוסף ג'בארין:>
לכן, מה שאני אומר, גברתי, אם לא תהיה תוכנית עבודה עם לוח זמנים ועם תקציבים ברורים ברוח שדיבר עכשיו הכלכלן סנונו, לא תהיה תוצאה, לא נגיע לאותו שולחן עגול, רק עוד פעם נדבר ונדבר. נגיע לשולחן עגול כשתהיה תוכנית עבודה וכשיהיה יעד ברור. 

אז אסכם לגבי היעד. גיבשתי הצעת חוק – ואני חושב שהמשרד יכול להתחבר אליה, אין סיבה שלא – שאומרת בעצם שמסך כל תקציבי התרבות השנתיים של המשרד, לפחות 20%, שזה השיעור הכללי של האוכלוסייה הערבית, יועבר לתרבות הערבית. אין שום סיבה שזה לא יקרה. 
והתוספת השנייה בהצעת החוק, וזה, אדוני, שייך לעבודת הוועדה, שמדי שנה משרד התרבות או מועצת התרבות והאומנות תגיש דוח לוועדת החינוך ותציין בו את הפילוח של התקציב השנתי של השנה הקודמת לפי מגזרים. ואני מתנגד למה שהמנכ"לית אמרה, שאין לנו חלוקה מגזרית. צריכה להיות חלוקה מגזרית, וצריך לראות בעצם את כל מבט החלוקה. ואם מועצת התרבות או משרד התרבות מדי שנה יגיש דוח כזה נוכל ביחד, כבודו, לעקוב אחרי היישום. 

<היו"ר יעקב מרגי:>
תודה רבה. שמענו כאן דברים גם מהמנכ"לית, גם מחברי הכנסת, שמתייחסים גם לשלטון המקומי, לראות כמה הם שותפים לאי חגיגה הזאת בנושא התרבות במגזר הערבי. לכן, גב' רות דיין מדר, מנהלת מחלקת חברה במרכז השלטון המקומי, בבקשה, אני רוצה שתתייחסי בגדול. תראי, אין מה לעשות, השלטון המקומי כשמו כן הוא, הזרוע של השלטון המרכזי, חלק מהדברים תלויים גם בשלטון המקומי. השאלה, אם את יכולה לתת לנו תמונת מצב, ניסיתי להשיג נתונים, לדוגמה, "מפעל הפיס", מהו סל התרבות שמקצה "מפעל הפיס" לנושא תרבות במדינת ישראל, וגם שם לבדוק. סליחה, ולא התייחסת, ככלכלן במרכז "מוסאוא" חשבתי - - -
<איאד סנונו:>
- - -

<היו"ר יעקב מרגי:>
תן לי, עכשיו הפסדת את זכות הדיבור שלך. בדרך כלל, מה לעשות, כל אחד בוכה מאיפה שכואב לו, מהרשויות המקומיות, מסל התרבות של "מפעל הפיס", כל אחד עושה מה שמביא לו יותר, כנראה. יש סלי תרבות, יש סלים ב"מפעל הפיס" שאני יודע שזה לא מעניין בכלל את ראשי הרשויות המקומיות. יש תקציב בסל, ואין דרישות של "מפעל הפיס". הייתי רוצה לדעת אם יש לך נתונים, אם לא, אבקש להכין לי אותם, ולראות עד כמה באמת העגל רוצה לינוק. במקרה הזה נראה שהפרה אף פעם לא רצתה להניק. 
<רות דיין מדר:>
אגיד את עמדת מרכז השלטון המקומי ואת עמדת הרשויות הערביות בנושא הזה. הבעיה העיקרית של השלטון המקומי בעיקר ברשויות הערביות, ששם הלמ"ס נמוך, היא היעדר יכולת לשים את המצ'ינג שנדרש כדי לבנות מרכזי תרבות וספורט. חדשות לבקרים אנחנו מקבלים טלפונים מראשי רשויות שהצליחו לגרד מ"מפעל הפיס" 3-2 מיליון שקלים וממשרד השיכון עוד איזשהו מיליון שקלים, אבל אין להם מאיפה להשלים כדי לבנות מתנ"ס ב-6 מיליון שקלים, כנ"ל אולם ספורט, כנ"ל מתנ"סים.
<היו"ר יעקב מרגי:>
אני מוכן ללמד אותם איך עושים ראשי הרשויות האחרות. ומה הם עושים? משעבדים כנראה ל-15-10 שנים. אני לא אומר שזה חיובי. לשעבד את כל סל התקציב שלהם ל"מפעל הפיס" על-ידי פרויקט אחד, ופתאום רואים איזה פרויקט גרנדיוזי.
<רות דיין מדר:>
הם כבר עשו את זה.
<עיסאווי פריג':>
זה טוב ליהודים, לערבים לא הולך. 

<רות דיין מדר:>
אם הם עשו את זה לספורט אז אין לתרבות, ואם עשו את זה לתרבות אז אין לספרייה. השאלה במה אתה משקיע קודם, המשאבים מאוד מאוד דלים וגם הסכומים לא מאוד מאוד גדולים. ולכן, אני חושבת שמשרד התרבות והספורט כן צריך לקחת אחריות על בינוי, על 100% של בינוי. הנה, החלטת ממשלה - - - 
<היו"ר יעקב מרגי:>
אבל אני אומר לך, לא - - -

<מסעוד גנאים:>
סליחה, אולי השאלה - - -
<היו"ר יעקב מרגי:>
לא, אני באמצע, אל תפסיק אותי. אתה כבר מדבר? 

<מסעוד גנאים:>
בבקשה. 
<היו"ר יעקב מרגי:>
בואי, אלמד אותך משהו שוודאי את יודעת אותו, אולי שכחת אותו. המשרד היחיד שבונה מבני ציבור, בונה אקטיבית בהחלטת ממשלה בחוק תקציב, זה משרד הבינוי והשיכון בינתיים בסל, וגם זה מסחרה, סליחה, שעשה האוצר, כי הזמן עובד לטובת האוצר. לכן, בדרך כלל המשרדים האלה רגולטורים, וגם הכסף שהם משיגים לעשות מבחני תמיכה זה במלחמת עולם. הייתי שר ואני יודע מה זה. כשרציתי לבנות מבני דת בחברה היהודית, זה הדבר האחרון שמעניין את ראש הרשות, הוא יבנה אצטדיון ב-100 מיליון דולר או 100 מיליון שקל, ולמקווה או לבית-הכנסת הקטן הזה הוא יגיד לך: לך למשרד הדתות. ואין את זה. בסיכום כבר נעקוף גם את זה, אבל זו הייתה הערת ביניים כדי שתדעי. לכן, את יכולה לקרוא לה עד מחר אם לא נעזור לה לתקן את זה.
<רות דיין מדר:>
אבל משרד הספורט למשל, בונה ספריות ציבוריות, ואם התקציב של - - - 
<אורלי פורמן:>
מה פתאום, מה פתאום.
<היו"ר יעקב מרגי:>
לא, הוא לא בונה.

<רות דיין מדר:>
נותן תקציב לבינוי - - -
<אורלי פורמן:>
לא, לא, ממש לא, ממש לא.

<היו"ר יעקב מרגי:>
סליחה, גברתי.
<רות דיין מדר:>
אז עוד יותר גרוע, כי רשות מקומית שאין לה תקציב לבינוי של ספרייה ציבורית, כי היא כבר הקצתה תקציב למתנ"ס או לאולם ספורט מעשר שנים של "מפעל הפיס" ובינוי ושיכון, מה שהוא הסכים לתת, אז אין ספרייה ציבורית. זה לא ייתכן. הזכות לתרבות וספורט זאת זכות יסוד כמו הזכות לחינוך. 

<היו"ר יעקב מרגי:>
תודה. אני חושב שברגע שיא כזה - - -
<רות דיין מדר:>
כדאי לעצור.

<היו"ר יעקב מרגי:>
חבר הכנסת מסעוד גנאים, ומכאן אני הולך להיות יותר אגרסיבי בזמן כדי שכולם יוכלו לדבר. לא אוותר על חבר כנסת אחד, במיוחד שחבר הכנסת טיבי נכנס בסוף. מי שרוצה לשים נפשו בכפו לא אתן לו לדבר, לכן נעשה את זה זריז ובקצב.
<מסעוד גנאים:>
תודה, אקצר. כבוד היושב-ראש, אני גם אקצר כדי לתת לפורום העמותות גם לדבר. אני מברך את כולם, אהלן וסהלן פי אל ג'מיע, זאת לא פעם ראשונה שאנחנו מנהלים פה דיון על תקציב התרבות והאחוז הזעום והמאוד קטן של חלק החברה הערבית מהתקציב הזה. 

אני חושב שהכתובת שלנו צריכה להיות הממשלה ומדיניות הממשלה, לפי דעתי. נכון, המנכ"לית ומשרד התרבות הוא האמון והוא באופן ישיר מבצע את המדיניות הזאת, מאחר שהתקציב הוא לא רק חלוקת סכומי כסף לכל מיני תחומים, הוא עמדה. 

<עיסאווי פריג':>
אבל מי עושה את החלוקה הפנימית?
<מסעוד גנאים:>
הוא עמדה אידיאולוגית, הוא עמדה פוליטית. לצערי הרב, כנראה, זה הערך שלנו בעיני הממשלה. זה הערך של התרבות שלנו, 3%, וזהו. כאילו שאין לנו תרבות, זה אחד. שניים, הרבה פעמים לפי הסטטיסטיקות – כבוד המנכ"לית, אני יודע שיש לך את כל הרצון הטוב – הרבה תקציבים שמיועדים לתרבות ערבית, מי שמרוויחים ממנה אלו עמותות או גופים יהודים. למשל, בעיר שלי סח'נין יש איזה גלריה, תצוגה של ציורים, גלריה "הביאנלה", נדמה לי. 

<אורלי פורמן:>
"הביאנלה", כן.
<מסעוד גנאים:>
אז שאלתי, מה הגלריה, מה? בסוף התברר לי שעמותה יהודית, בן-אדם יהודי, עם כל הכבוד, הוא שמרוויח, הוא מאחורי זה למרות שזה בסח'נין. והוא אומר שזאת פעילות תרבותית בעיר ערבית חשובה, סח'נין, אבל בסוף מתברר שמי שמרוויח זה בחור יהודי. נכון, אומן או לא יודע, יש לו עמותה.
<עיסאווי פריג':>
יהודי, העיקר שתהיה תרבות. אין לנו בעיה עם זה, העיקר שתהיה תרבות. 

<מסעוד גנאים:>
אבל לא לזה אנחנו מתכוונים בתמיכה בתרבות הערבית. לבסוף, גברתי המנכ"לית, אני חושב שהיום יש לנו בעיה בתקציב, כדי לתקצב את המבנים, את העמותות. אבל יש לנו היום בעיה שנייה בקשר לחופש הביטוי. משום שחופש הביטוי, חופש תרבות, חופש יצירה אומנותית היא החמצן, בלי זה אין ערך לתרבות. תודה. 

<ג'מאל זחאלקה:>
זה לא עולה כסף.

<היו"ר יעקב מרגי:>
תודה רבה, אדוני. הייתי צריך לפתוח בברכה, אבל אני לא מפוקס בגלל שני לילות ללא שינה.

<איימן עודה:>
אני מבקש לברך אותך, מברוק. החתונה של הבן שלו שלשום.
<קריאות:>
מברוק.

<היו"ר יעקב מרגי:>
תודה, תודה רבה. אבל הייתי צריך לפתוח, לכל חברינו, רמדאן כרים, כל עאם ואנתם בחיר, בעזרת השם. 
<קריאות:>
תודה.

<היו"ר יעקב מרגי:>
רבותי, כרגע שמענו חברי כנסת ועוד נשמע חברי כנסת, כפי שאמרתי, חבר כנסת ואורח. יש איזה אומן פה? יוצר? 

<אדיב ג'השאן:>
כן.

<היו"ר יעקב מרגי:>
בבקשה, תציג את עצמך, תגיד לי מה שעל לבך. אני מקווה שאתה לא יהודי.
<אדיב ג'השאן:>
יכול להיות, נבדוק.

<היו"ר יעקב מרגי:>
לא יודע. אחמד, קלקלת אותי. נמאס לי לשמוע – ובסוף הוא יהודי. 
<אחמד טיבי:>
אנחנו רוצים לברך ח"כ יהודייה אחת שנכנסה לאולם, זה מעשה חריג בישיבה בנושא ערבי, אהלן וסהלן.
<היו"ר יעקב מרגי:>
היא חברת הוועדה והיא מתמידה.
<מירב בן ארי:>
להקשיב.

<אחמד טיבי:>
או, זה שינוי מרענן, כל הכבוד שהיא הגיעה לישיבה.

<מסעוד גנאים:>
גם מהקואליציה.

<אחמד טיבי:>
עצם הנוכחות.
<היו"ר יעקב מרגי:>
רבותי, השעון לא עוצר. בבקשה, סליחה שהפרענו לך.
<אדיב ג'השאן:>
לא נורא. אני יליד חיפה שגר ביפו כבר הרבה שנים. אני שמח להיות כאן, וזאת לא פעם ראשונה. בשנים האחרונות אולי חמש-שש פעמים הופענו כאן.
<היו"ר יעקב מרגי:>
אני יכול לבשר לך, זאת גם לא פעם אחרונה.
<אדיב ג'השאן:>
אני מקווה שנמשיך להיפגש. אני שמח להגיד לכם שאני בעצם האדם אולי הראשון שייסד את מפעל התרבות התיאטרלית במגזר הערבי בארץ. אני מדבר על סיום לימודים בשנת 1967, זאת אומרת, הרבה שנים. אני כבר 50 שנה במקצוע, ואני עד היום רואה איך המפעל התרבותי שלנו מתפתח, אבל בד-בבד אני חרד מאוד על התרבות הערבית, הן על היצירה התרבותית, על חיי האומן הערבי, על התפתחות האומן הערבי בדלות התקציב שאנחנו מקבלים. 
זה שהיום חבר הכנסת איימן עודה ביקש 20%, אנחנו כמה שנים מבקשים את זה, ואני לוחץ את ידו היום, ואני מאוד שמח שהוא שם את זה על השולחן. אני חושב שאם אנחנו צריכים לחדול מלהיות חרדים לגורלו של האומן הערבי, צריך באמת עכשיו הלכה למעשה ליישם את הדרישה הזאת. 

היום תראה לי אומן אחד שיכול לראות עתיד לחיים הארוכים שלו, לעתיד שהוא מתבגר, אין דבר כזה. אני, שמדבר אתכם, לא חי מהאומנות ולא חייתי מהאומנות, למרות שאני כל כך הרבה שנים – ואני רוצה להגיד לכם, הרבה אומנים כמוני חיים במצב הזה. היום האומנים הערבים - - - 

<היו"ר יעקב מרגי:>
עכשיו אני יודע שאתה לא רק אומן, גם חכם. 

<אדיב ג'השאן:>
האומנים הערבים כולם בוגרי אקדמיות, הם באומנות הפלסטית, במוזיקה, בתיאטרון, בבימוי, בבימוי הקולנועי, ביצירה, אנחנו ברמה הטובה ביותר. אנחנו גאים להיות ברמה הטובה ביותר, אבל ברמה התקציבית אנחנו למטה למטה למטה למטה עד הרצפה. תודה רבה. 

<היו"ר יעקב מרגי:>
ולכן, התכנסנו כאן היום.

<אדיב ג'השאן:>
אני שמח להיות כאן.

<היו"ר יעקב מרגי:>
מה סיכמתם, חברי חברי הכנסת? בבקשה, חברת הכנסת עאידה. אל תתביישו, אם אני לא מאיית נכון בפעמים הראשונות, תתקנו אותי.
<עאידה תומא סלימאן:>
תודה, כבוד היושב-ראש, זה היה בסדר גמור, דווקא אתה מבין אלה שכן מבטאים את זה נכון. 
<היו"ר יעקב מרגי:>
מה לעשות, ההשפעה של התרבות הערבית.
<עאידה תומא סלימאן:>
נכון, אתה רואה. אני לא רוצה לחזור על הדברים שאמרו חברי הכנסת האחרים, אבל אני רוצה להתחיל בזה שמן הראוי היה שהשרה בעצמה תהיה נוכחת בישיבה הזאת, במיוחד לאחר הסערה שהייתה בשבוע שעבר.
<היו"ר יעקב מרגי:>
תגידי, את רוצה דיון או פיצוץ? לא, לא אמרתי כלום. יאללה, בבקשה.
<עאידה תומא סלימאן:>
אני רוצה דיון, אבל אני רוצה מחויבות לדיון הזה ולהחלטותיו.
<היו"ר יעקב מרגי:>
אורלי, אני אומר לכם, המנכ"לית כאן, ותאמינו, לא סתם נתתי לה קומפלימנט, א', זה מגיע לה; ב', עכשיו גם שיחדתי אותה, היא חייבת לנו. 

<עאידה תומא סלימאן:>
עם כל הכבוד, ההערה שלי לא הייתה לגרוע מהנוכחות, להיפך, אני מכבדת, אבל אני חושבת שלאחר - - - 

<היו"ר יעקב מרגי:>
עאידה, לימד אותי פעם - - -
<עאידה תומא סלימאן:>
הכול על חשבון הזמן שלך, לא שלי.
<היו"ר יעקב מרגי:>
שלי. מה שאני מדבר זה על חשבוני. תקשיבי, פעם הייתי ינוקא, התמניתי לאיזה תפקיד ציבורי בבאר-שבע, והיה ראש עיר, זיכרונו לברכה, איז'ו רגר, כל פעם הייתי עולה אליו, כואב לי משהו, עולה אליו. יום אחד הוא אמר לי: יעקב, מתי שאתה רוצה תבוא, אלמד אותך כלל בביזנס, מה שאתה יכול להשיג אצל פקיד האשראי יותר טוב ממנהל הבנק. הבנת? קדימה.
<עאידה תומא סלימאן:>
בסדר. אבל בכל זאת, אני חושבת שזה לא במקרה שעד היום הזה תקציב התרבות הערבית הוא 3%. זה לא עניין שלא הבינו שחשוב לתמוך בתרבות הערבית. מתלוננים על זה ש-18% מתקציב המדינה הוא למשרד התרבות, אז מה התשובה - - - 

<יהודית גידלי:>
0.18%
<אורלי פורמן:>
לא, הלוואי.

<עיסאווי פריג':>
0.18.
<עאידה תומא סלימאן:>
בסדר, בסדר. זה אפילו עוד מחזק את הטיעון שלי. מתוך הסכום הזעום הזה נותנים רק פחות מ-3% לתרבות הערבית. זה אומר בדיוק מה חושבים על התרבות הערבית ובאיזה סולם של חשיבות זה קיים בתוך המשרד. 

אני חושבת שאי-אפשר לדבר רק על 20%, אני חושבת שמי שמדבר על לתת 20% עושה עוול לתרבות הערבית, כי בעצם אנחנו עדיין בשלב של סגירת הפערים הקיימים. כאשר יש רק 16 תקנים ברשויות המקומיות לנושא הזה, זה מעיד על זה שצריך העדפה מתקנת. כלומר, לעבור את ה-20%, אולי 40%, כמו שעשה משרד התחבורה.
<היו"ר יעקב מרגי:>
לסכם.
<עאידה תומא סלימאן:>
משרד התחבורה החליט שכדי לסגור את הפערים הוא נותן 40% תקציב, אז אולי הגיע הזמן באמת לדרוש דרישה כזאת. רק דבר אחרון. אני מאוד מקווה שהכוונות שהתחילה בהן השרה וההצהרות שהצהירה וההחלטות שהיא קיבלה יפסיקו לאלתר. במיוחד שזה יהפוך בעצם לבומרנג לתקציב שנותנים לארגונים, אני בטוחה שישתמשו בזה ככלי בעצם לעיוות התרבות ולא לבניית התרבות והקדמה.
<היו"ר יעקב מרגי:>
אני מקווה שלא. תודה. אני רוצה לשמוע מגופי התרבות, נבילה אבו שקארה נמצאת? 

<נבילה אבו שקארה:>
כן.

<היו"ר יעקב מרגי:>
בבקשה.

<לובנה זועבי:>
יושב-ראש הפורום. טעית בשם.

<היו"ר יעקב מרגי:>
ואללה, לא טעיתי. בכוונה. תני לנו גם בתוך המגזר לעבוד על המגדר. לאחר מכן ניתן לו. בבקשה.

<נבילה אבו שקארה:>
אני מעבירה את רשות הדיבור.

<היו"ר יעקב מרגי:>
אני מכבד את רצונך, אתן לאלברט.

<נבילה אבו שקארה:>
רק בהזדמנות, אני המנצחת של מקהלת נצרת.
<היו"ר יעקב מרגי:>
אני חובב מוזיקה. ומי שחובב מוזיקה, אין מוזיקה שהוא לא אוהב לשמוע, חוץ מזיופים, כמובן. 

<נבילה אבו שקארה:>
ודאי שלא זיופים. אין לנו זיופים. 
<היו"ר יעקב מרגי:>
ואני מאלה שיודע לשמוע כל מוזיקה. אלברט, בבקשה.
<אלברט אנדראוס:>
תודה רבה, אדוני היושב-ראש, א', אני מאחל לך הצלחה בתפקיד שלך.
<היו"ר יעקב מרגי:>
תודה.
<אלברט אנדראוס:>
הוא תפקיד מאוד חשוב. הערת ביניים, חילקנו נייר עמדה ונתנו את זה למזכירות, אני מקווה שעותק ממנו יגיע לידיים שלך.

<היו"ר יעקב מרגי:>
מונח לפני. יש לך דקותיים, תתמקד.
<אלברט אנדראוס:>
אהיה מפוקס, יש במגזר הערבי תרבות ויש תרבות בגדול. אדוני היושב-ראש, אם לא נטפח את התרבות הזאת ולא נעזור לה, אני לא רוצה לחשוב על החלופות שיכולות להיות, והן מה שנקרא "אנטי-תרבות" או "אין תרבות". אתה מודע מספיק לסימנים השוליים שקורים לנו בחברה, גם הערבית, גם היהודית, וחבל. התחליף של זאת רק תרבות. 

אני רוצה לפקס את דברי בארבעה נושאים. הנושא הראשון, יש הצעה בממשלה להרים את כל נושא התשתיות באופן כללי. אני מבקש, אדוני היושב-ראש, שנושא התשתיות במגזר הערבי יכנס לתוכנית הזאת וייעשה משהו בין-משרדי, בין משרד האוצר לתרבות, לשיכון, שבכלל ירים את הנושא הזה. 

שניים, מיפוי הצרכים שנעשה על-ידי משרד התרבות בהנחיית בג"ץ או בהוראת בג"ץ מדבר בפני עצמו והתוצאות באמת, לצערי, מחפירות ולא טובות, ממש לא טובות, בלשון המעטה. אני חושב שנכון להקים תוכנית לאומית למגזר הערבי ולטפל בדברים הן ברמה המיידית והן ברמת הטווח הרחוק יותר. 

<היו"ר יעקב מרגי:>
ולסיכום. 

<אלברט אנדראוס:>
שני דברים קטנים. דבר שלישי, בנושא סל תרבות. מאחר שכבודו גם ממונה על משרד החינוך בוועדה הזאת, - - - 

<היו"ר יעקב מרגי:>
אתה תאמר למנכ"לית שאני ממונה עליה, אתה לא יודע מה אתה עושה. אני רק מפקח עליה. תפקיד הכנסת, לפקח על משרדי הממשלה, ואת זה נעשה בקנאות ובהתמדה.

<אלברט אנדראוס:>
מעולה. אני רוצה להגיד שתי מילים בקשר לסל תרבות, ואני מבקש שאדוני יכניס את זה אולי לדיון נוסף לנושא סל תרבות. עדיין יש לנו יישובים ערביים שהם תקועים, הם שילמו את המוטל עליהם, רק משרד החינוך לא שילם.
<היו"ר יעקב מרגי:>
אתן לך עצה, יש לך פה חברי כנסת חרוצים, שלח להם את החומר, הם יעלו את זה לדיון, להצעה לסדר, יכדררו למגרש, ואנחנו נשחק באותו מגרש. קדימה, הנקודה הבאה.
<אלברט אנדראוס:>
ברצון. הנקודה האחרונה, שהיא הכי חשובה לדעתי, החשובה מכולן, הנושא התקציבי. אומנים מתפתחים, אוכלוסייה גדלה, זה פשוט לא הולך בפרופורציה נכונה עם התקציב שיש לעמותות תרבות ערביות. יש תוספת של 120 מיליון שקל במאבק שהתקיים שנה שעברה מול משרד האוצר, שאנחנו מברכים עליו ואנחנו שותפים למאבק הזה של 1% לנשמה, אני רק אומר, ה-120 מיליון שקל, בוא נדבר על המצב העכשווי כרגע - 50 מיליון שקל מתוכם נכנסו לתקנה הבסיסית של משרד התרבות. ממש קריאתי למנכ"לית, קריאתי לשרה, שייקחו נתח העולה – רק בשביל לעשות את החוויה המתקנת הזאת למגזר הערבי – ויעבירו סכום כסף מכובד מה-50 מיליון האלו על מנת באמת לתת לעמותות התרבות. 

<היו"ר יעקב מרגי:>
תודה, אדוני היושב-ראש. חברת הכנסת חנין זועבי, אין לך הרבה זמן. כמה את רוצה?
<חנין זועבי:>
בוקר טוב, אמהר. קודם כול, אנחנו אולי לא צריכים להרחיב ולהגיד כמה חשובה התרבות לאוכלוסייה שנותקה מהעולם התרבותי שלה. אנחנו נותקנו מהיחסים הטבעיים התרבותיים שלנו עם החברה הערבית. אנחנו צריכים להגיד עד כמה התרבות חשובה בשבילנו לטיפוח נורמות של חברה מתקדמת, נורמות של חברה ליברלית; אנחנו צריכים להדגיש עד כמה התרבות חשובה לנו בשביל לטפח את העניין של שוויון לנשים; אנחנו צריכים את התרבות בשביל הקדמה הפנימית שלנו; אנחנו לא יכולים להרשות לעצמנו לחיות בעולם של ריקנות. אסתטיקה זה גם כן משהו חשוב, טיפוח, תרבות של אליטה זה כל כך חשוב. אנחנו צריכים להדגיש עד כמה התרבות חשובה בשביל להילחם באלימות, לא רק לטפח אליטה תרבותית, שחשובה לכל חברה שרוצה להיות חברה נורמלית קודם כול, ומתקדמת וליברלית. 
זה חשוב להילחם באלימות. זה חשוב שנלמד ונחקור למה רמת הפשיעה בחברה שלנו היא 50%, פי שלושה יותר מאשר האחוז שלנו באוכלוסייה, ואיך אנחנו נלחמים בזה. וכאשר אנחנו דנים, אנחנו אומרים לטפח תוכניות חינוכיות ולטפח תרבות, שהתלמידים בבתי-הספר יכנסו למוזיאונים, יצרכו תיאטראות ויצירות תרבותיות. זה חשוב לנו, קודם כול להיות חברה תקינה. אנחנו יכולים וצריכים להילחם בדיכוי הפנימי שאנחנו סובלים ממנו לפעמים על-ידי התרבות. 

ולהגיד למנכ"לית משרד התרבות, אנחנו לא מקבלים את העיקרון: קודם כול תילחמו אתנו על הגדלת תקציב התרבות. אנחנו דורשים חלוקה צודקת. אם זה תקציב של 0.18%, אם זה תקציב של 1%, אם זה תקציב של 5%, אנחנו רוצים חלוקה צודקת. 
אני מבינה את הפתיח ואת הוויכוח עם חבר הכנסת עיסאווי פריג', למה? כי היינו באותו ויכוח עם השרה לשעבר, לימור לבנת, והיא סירבה לתת לנו, אדוני היושב-ראש, נתונים מדויקים על תוכניות התרבות המיועדות לבתי-הספר. ואנחנו התווכחנו, והיא הבטיחה - - - 

<היו"ר יעקב מרגי:>
זה לא במנדט שלי. 

<עיסאווי פריג':>
היא מדברת על חוסר השקיפות בהעברת הנתונים.

<חנין זועבי:>
לא רק הבהרה, אלא גם דרישה. אנחנו רוצים פילוח מגזרי לפעילות התרבותית, ואנחנו רוצים שהסטטיסטיקה הזאת תינתן בישיבה הבאה, אם לא בישיבה הזאת. אנחנו רוצים ישיבה מיוחדת בשביל לדון בסטטיסטיקה כל כך מדויקת. למה אין פילוח? זאת לא תשובה: אין פילוח מגזרי. השאלה, למה לא עושים פילוח מגזרי. בגלל שלא רוצים את השקיפות הזאת. אז זאת גישה. זה לא רק עניין של המספרים, זה עניין של גישה. רוצים להגדיל את התקציב, אז בבקשה, שתהיה שקיפות אתנו, תתנו לנו את סטטיסטיקה הנכונה. האחוז הוא מקסימום 3% לפי הדיונים שהיו כאן בוועדת החינוך, מקסימום, חבר הכנסת עיסאווי פריג', 12 מיליון שקלים. 13-12 מיליון שקלים מקסימום, ולא 35 מיליון שקלים.
הדרישה שלנו היא עכשיו להגדיל את ה-3% ל-9%, גם אם מגדילים את תקציב התרבות וגם אם לא מגדילים אותו. אנחנו רוצים 9%. 
<עיסאווי פריג':>
אני מסתפק ב-4%, ב-1% אני מסתפק, רק שייתנו לנו. רק שייתנו.
<חנין זועבי:>
אני מסיימת. לא כמו האחוז שלנו באוכלוסייה. אנחנו עכשיו מסתפקים בחצי, להגדיל פי שלושה את תקציב התרבות ואנחנו מסתפקים בזה. 

דבר שני, אנחנו מבקשים לפסול או לשנות את התנאי הזה של המצ'ינג בענייני בניית המבנים התרבותיים הציבוריים.

דבר שלישי, ואנחנו צריכים להגיד ושירשם פה בפרוטוקול, אנחנו מסרבים לכל התניה פוליטית, לכל התניה אידיאולוגית בין עניין התמיכה לבין עניין חופש היצירה. צריכים להגיד את זה בקונטקסט של פסילה של אמנים ושל יצירות לפי האידאולוגיה הפוליטית שלהם. לא מספיק לדרוש את הגדלת התקציב, אפשר גם להגדיל תקציב וגם להגדיל את התניית התקציב.
<היו"ר יעקב מרגי:>
ובצעקה הזאת נסכם.
<חנין זועבי:>
אני מסתפקת בזה. 

<היו"ר יעקב מרגי:>
תודה רבה. אחרוג ממנהגי, מותר לי, חבר הכנסת אוסאמה סעדי, ויהיה אורח בסבב הבא. נרשמת?

<ג'מאל זחאלקה:>
נרשמתי, כן. למה? בגלל שיש לו זקן?
<מסעוד גנאים:>
הוא הולך לפי התור, לפי סדר הישיבה.
<היו"ר יעקב מרגי:>
זחאלקה, שמת לב לסדר הדיון, זה היה סדר ההגעה וסדר הישיבה. בבקשה.
<אוסאמה סעדי:>
תודה, אדוני היושב-ראש, זה דוח משרד התרבות, מה שגם אמר חברי איימן, כתוב: אין אף מוזיאון, מוזיאונים - אפס - -
<עיסאווי פריג':>
יש את "ג'ו אלון".
<אוסאמה סעדי:>
- - בתי-ספר לאומנות - אפס תיאטרון - אחד, סינמטקים - אפס, אודיטוריום - אחד. 
<איימן עודה:>
את התיאטרון האחד רוצים לסגור.
<אוסאמה סעדי:>
וגם את התיאטרון היחיד שקיים, תיאטרון "אל-מידאן", מסרח "אל-מידאן", שהוא נתמך, אדוני היושב-ראש, התקציב שלו 3 מיליון שקל. מתוך זה, אדוני, התמיכה של משרד התרבות מיליון שקל, וגם את מיליון השקל האלה רוצים עכשיו להפסיק. 
<עיסאווי פריג':>
הם לא יכולים להפסיק, אלו רק כותרות. 

<אוסאמה סעדי:>
למה? בגלל איזה מחזה שעכשיו התיאטרון, אדוני, מריץ כבר מזה כשנה. עשו כבר 100 הצגות למחזה הזה "הזמן המקביל", ועכשיו רוצים להפסיק את זה, ועכשיו המציאו את התירוץ האולטימטיבי: העניין הביטחוני. יש להם תמיכה של מיליון שקל בלתי מוסבר למרות שיש תקציב שהוגש לרשם העמותות, התקציב מוסבר, מיליון השקל הם מתקציב ההצגות. 

כאשר המנכ"לית מדברת על ארבעה יעדים של משרד התרבות, מתוך זה: חיזוק הספורט במגזר הערבי, אנחנו רואים, גברתי המנכ"לית, שאין תמיכה בספורט במגזר הערבי. ולכן אנחנו נאלצים, אדוני היושב-ראש, הקבוצות של המגזר הערבי, קבוצת "אתחאדד אִבנאהה סח'נין" ו-"אחי אלנאצרה", ללכת למפרץ ולמצוא שם תקציבים. ואני וחבר הכנסת טיבי היינו צריכים לפני כמה שנים לנדוד עד לקטר להביא 8 מיליון דולר על מנת לבנות את אצטדיון "אלדוחה".
וגם עכשיו, כבוד המנכ"לית, כאשר אומרים: אין אפילו היכל תרבות אחד לרפואה, אנחנו אומרים לך, חבר הכנסת טיבי היה במפרץ באבו-דאבי והצליח לגייס, אדוני היושב-ראש, 8 מיליון יורו על מנת לבנות את היכל התרבות הגדול ביותר בישראל, לא רק במשולש, וזה יוקם בטייבה. 
אבל אנחנו עומדים על זכותנו – איך שאמרו יתר חברי, ואני מצטרף פה, ובזה אני מסיים – זכותנו לקבל את חלקנו בתקציב, לא רק את ה-20%, אני חושב שצריך לנקוט במדיניות של העדפה מתקנת על מנת לתקן את העוול ההיסטורי לתרבות הערבית, ולכן, זכותנו לקבל את ה-20% ויותר. תודה.
<היו"ר יעקב מרגי:>
תודה, אדוני. ירמיהו קדושי, בבקשה, יש לך שתי דקות.
<ירמיהו קדושי:>
אני יוצר, מפיק - - -

<עיסאווי פריג':>
אתה דובר ערבית?

<ירמיהו קדושי:>
אני יוצר מפיק מזרחי מהשכונות. אני מדבר פה על הפריפריה החברתית. באתי לכאן, אני וימין מסיקה במשך שנים הפקנו 15 פיצ'רים מכיסנו הפרטי ומאות וידאו קליפים, אני מדבר פה בשם אומנים רבים בפריפריה החברתית שמעולם לא מקבלים תקציבים ממשרד התרבות. הם מקופחים.
<היו"ר יעקב מרגי:>
נושא הדיון, צדיק.

<ירמיהו קדושי:>
עכשיו אני מדבר על נושא הדיון.

<היו"ר יעקב מרגי:>
אני אוהב את אלה שיודעים מה אני הולך לומר, אני מנסה כבר במשך חמישה עשורים לנתח את האומנות הזאת, לא מצליח. תקשיב, נושא הדיון זה 3% תקציב התרבות במגזר הערבי ומבנים, אז תתמקד בזה. אם תרצה דיון מיוחד, תזמין. 

<ירמיהו קדושי:>
אני מתמקד.

<עיסאווי פריג':>
אלא אם אתה מחליט ש"אני ערבי לצורך הדיון".
<היו"ר יעקב מרגי:>
עיסאווי, אם לא הייתי עושה את זה טוב, אנא.

<ירמיהו קדושי:>
אני אומר דבר פשוט, שגם משרד התרבות צריך פה להכיר בזה שיש גם כן מזרחים ויש גם כן אתיופים ויש גם דרוזים.

<היו"ר יעקב מרגי:>
אז אמרת. תודה.

<ירמיהו קדושי:>
שנייה, שנייה. 

<היו"ר יעקב מרגי:>
לא, לא, אין שנייה, זה בדיון אחר.

<ירמיהו קדושי:>
אבל חשוב לי לדבר את הדברים. 

<היו"ר יעקב מרגי:>
אתן לך.
<ירמיהו קדושי:>
כי תמיד מדברים רק על אשכנזים וערבים, ועל יוצרים אליטיסטיים.
<היו"ר יעקב מרגי:>
ירמיהו, אמרנו, תודה. מרגע זה לא אתן לך. אני לא מתכחש.
<ירמיהו קדושי:>
כי אתה לא – אני רוצה לדבר.

<היו"ר יעקב מרגי:>
הלו, סלח לי, סלח לי.
<ירמיהו קדושי:>
באתי לכאן בתור אומן לדבר ולצעוק את צעקתי. בתקשורת הישראלית לא נותנים לאף אחד לתת ביטוי כזה, ופה - - - 

<היו"ר יעקב מרגי:>
אדוני, אני לא רוצה לשלוח לך את הסדרן, אם אתה לא שותק, הוא יוציא אותך. 

<ירמיהו קדושי:>
אז אוקיי, נו, אז אם אתם מוציאים פה את האנשים - - -

<היו"ר יעקב מרגי:>
לא, אתה לא מוכן לשמוע אותי. אתה לא מוכן להקשיב? תקשיב.

<ירמיהו קדושי:>
אוקיי, אני מוכן להקשיב. 

<היו"ר יעקב מרגי:>
עוד הפרעה אתה תצא מהדיון. אם אתה רוצה לקיים דיון בנושא שכואב לך, תמצא את הדרך להזמין את הדיון. תודה.

<ירמיהו קדושי:>
אני לא רוצה - - -

<היו"ר יעקב מרגי:>
מרגע זה אין לך רשות דיבור. תודה. 

<עיסאווי פריג':>
תן לו, אנחנו נזמין אותו.

<חנין זועבי:>
אנחנו נזמין אותו.
<היו"ר יעקב מרגי:>
תזמין אותו. עיסאווי, אני לא מנהל לך את סדר-היום שלך. 

<ירמיהו קדושי:>
האומנים המזרחיים מעולם לא קיבלו כסף ממשרד התרבות, מעולם. 
<היו"ר יעקב מרגי:>
סליחה, אדוני, אני לא מזלזל במה שאתה אומר.

<ירמיהו קדושי:>
אבל בסדר, אני רוצה להגיד את הדברים שלי. 

<היו"ר יעקב מרגי:>
אבל אתה לא מקשיב. תפתח עוד אומנות אחת, שבזמן שמדברים גם מקשיבים. עכשיו תקשיב. לא שאני מזלזל במה שאתה אומר, כי חבל שזה ילך לאיבוד, הדיונים אצלי תכליתיים, מי שרוצה להוציא קיטור, אדרבא, ילך לכיכרות בעיר וינאם. אתה רוצה, כואב לך, תמצא את הדרך שיהיה דיון בוועדה. תודה. 

<יהודית גידלי:>
והיו דיונים כאלה בוועדה. 

<היו"ר יעקב מרגי:>
חבר הכנסת ג'מאל זחאלקה, בלי זקן. בבקשה. אני לא מפספס הערות.
<ג'מאל זחאלקה:>
תודה רבה. אדוני היושב-ראש, הדיון היום מזכיר לי שבשנת 1998 נתבקשתי על-ידי עיתון "מעריב" לכתוב מה יהיה בעוד עשר שנים, לתאר אירוע שיהיה בעוד עשר שנים. ואני לא יודע למה, אבל עלה בראשי אירוע - - - 

<עיסאווי פריג':>
אז עכשיו אתה הולך לחזות מה יהיה בעוד עשר שנים. 

<ג'מאל זחאלקה:>
אל תקרא את מחשבותי.
<ג'מאל זחאלקה:>
הייתי תמים ותיארתי את טקס הפתיחה של המוזיאון הערבי הראשון בארץ – אפשר למצוא את זה אפילו בכתובים בעיתון "מעריב" עד היום. והנה, נראה לי שהיה לי דמיון מזרחי פורה, יותר מדי, זה חלומות, איך אומרים, - - 

<יהודית גידלי:>
באספמיה.
<ג'מאל זחאלקה:>
- - וזה יושב על דברים שהם לא ריאליים. חשבתי שלא יכול להיות, פשוט ככה, לא יכול להיות שלא יהיה מוזיאון אחד. זה פשוט בלתי אפשרי. אנחנו יודעים מה המצב הזה אצל כל קולקטיב תרבותי, לאומי, אין דבר כזה בעולם היום, זה חסר תקדים. במיוחד שבפוליטיקה המודרנית ב-30-20 השנים האחרונות – יכול להיות שזה לא הגיע עדיין למשרד התרבות – העניין של הזכות לשייכות והזכות לתרבות הוא עניין של זכויות האדם הבסיסיות, ומשרד האוצר ומשרד התרבות מפרים את זה. למה הם מפרים את זה? כי גם בכל החקיקה הבין-לאומית – ואפשר להביא לכאן עשרות החלטות והסכמים בין-לאומיים, על חלקם ישראל חתומה – שאומרים שחובתה של המדינה לעזור למיעוטים לשוניים, דתיים, תרבותיים, לאומיים לפתח את תרבותם. וכאשר התקצוב הוא 3%, זאת בושה.
<היו"ר יעקב מרגי:>
3% מכלום כמעט.
<ג'מאל זחאלקה:>
זאת בושה וחרפה. יש כאן הפרה של החוק. אז זה לא עניין של מה בכך. הדבר הרבה יותר חמור כאשר מסתכלים – הסתכלנו על התרבות המסובסדת – אבל יש תרבות פרטית. אין בחברה הערבית תרבות פרטית, תרבות של המגזר הפרטי. אין מופעים של אומנים, אין מופעים של מקהילות שזה פרטי ואנשים באים קונים כרטיס, כמו המופעים של הזמרים האטרקטיביים בישראל, כמו המופעים בקיסריה, אין לנו דבר כזה, אין. אם אין תרבות מסובסדת, אין תרבות. ואם לא ייעשה מעשה כדי שהתרבות אצלנו תתפתח ותעמוד על רגליה אז אנחנו נהיה בבעיה קשה מאוד. אז לא מספיק שיהיה בסופו של דבר 17% כאחוזנו באוכלוסייה - -
<היו"ר יעקב מרגי:>
לסכם.
<ג'מאל זחאלקה:>
- - צריך לסבסד ולתת העדפה מתקנת כדי להגיע לאיזשהו מצב של שוויון. יותר מ-7%. חברת הכנסת חנין זועבי הציעה שבשנה הבאה תהיה העלאה ל-9%. אנחנו אפילו לא אומרים: תעלו את זה בבת-אחת מחרתיים, אבל שתהיה תוכנית תלת-שנתית, חמש שנתית, שנראה את האור בקצה המנהרה.
אני רק רוצה לחזור עוד פעם ולהדגיש את העיקרון שמחלקים את העוגה מחדש. צריך להגדיל תקציב, אבל אם לא מגדילים תקציב, צריך לחלק את התקציב הקיים מחדש ככה שאחוזנו יהיה בסופו של דבר במגה של עלייה לפי אינקרימנט שנתי, נגיד של העלאה, הכפלה כל שנה עד להגעה לשוויון לפחות פורמלי. השוויון הפורמלי הוא לא שוויון אמיתי, כי ציינתי, המגזר הפרטי הוא מצב שונה.
<היו"ר יעקב מרגי:>
אדיב ג'השאן.

<אדיב ג'השאן:>
דיברתי.

<היו"ר יעקב מרגי:>
דיברת. מישהו הטעה אותי פה. כתוב לי שאתה מנהל עמותה וביקשתי יוצר, אתה גם יוצר.
<חנין זועבי:>
מן בידו ייחכי?
<היו"ר יעקב מרגי:>
תודה רבה, חנין.

<חנין זועבי:>
אני עוזרת לך.

<היו"ר יעקב מרגי:>
תשלחי לי פתק, העזרה תתקבל באהבה. נדלג לחבר הכנסת הבא, דב חנין. והאורח הבא שאת רוצה, ג'וזף אטרש. משרד האוצר, לא נקפח אתכם לקראת הסיכום. בבקשה.
<דב חנין:>
תודה רבה, אדוני היושב-ראש, אני מברך אותך ואת חברי הכנסת היוזמים על הדיון החשוב הזה. נאמרו פה דברים חשובים רבים, אשתדל לא לחזור. 
<היו"ר יעקב מרגי:>
איך אומרים אצלנו? ובעדן? אחרי הברכות.
<דב חנין:>
אני רוצה להעיר ארבע הערות, ברשותך. 1. כמי שנהנה לפעמים לראות, לחוות ולבקר, יש יצירה אומנותית מדהימה בציבור הערבי בארץ. היא מעוררת אצלי השתהות גדולה, כי האנשים המוכשרים האלה בעצם פועלים כנגד כל הסיכויים בכל המישורים, וזה פשוט מעורר התפעלות עצומה; 2. ההערה השנייה, אדוני היושב-ראש, אני מגיע לדיון הזה מאוד מודאג, כי האמת היא שאנחנו לא עומדים במקום, אנחנו מידרדרים אחורה. כשאנחנו מדברים על תרבות, אני חושב שצריך - - -
<היו"ר יעקב מרגי:>
אין עמידה במקום. כל עמידה במקום היא הידרדרות.
<דב חנין:>
ובמקרה הזה ההידרדרות היא מסוכנת, כי בסוגיית התרבות אנחנו מדברים על שילוב בין שני דברים: בין תקציב ותמיכה חומרית לבין האווירה האופפת את העשייה התרבותית. בלי להיכנס לפירוט, השילוב בין שני הדברים האלה בימים האלה ובתקופה האחרונה הוא קטלני, גם אין תקציב תומך וגם אין אווירה תומכת.
3. ומכאן להערה השלישית, שנראית לי חיונית. בתנאים האלה שהשילוב הוא כל כך בעייתי בין תקציב לא תומך ואווירה לא תומכת, צריך לבצע מהפך מאוד מאוד חד במגמה כדי להוציא אותנו ממגמת הנסיגה למגמה של התקדמות. 

4. וכאן ההערה הרביעית והאחרונה. הדיון הזה, לדעתי, אדוני היושב-ראש, חייב להסתכם בהחלטה ברורה של הוועדה לקרוא למשרד התרבות להביא לדיון נוסף תוכנית. יכולה להיות, אגב, תוכנית חומש בחמש שנים. בואו נראה איך מתקדמים משנה לשנה באופן מוחשי עם תקציבים, עם מספרים, עם מטרות, עם יעדים ועם הרבה בקרה של הוועדה הזאת.
<היו"ר יעקב מרגי:>
תודה. בבקשה, שמך ותפקידך לפרוטוקול.
<אדיב ג'השאן:>
רק לתקן, אני לא מנהל עמותה, אני מנהל אומנותי, אדוני.
<היו"ר יעקב מרגי:>
אמרתי את מה שרשום לי. תודה על התיקון. בבקשה, אדוני.
<ג'וזף אטרש:>
בשבת האחרונה עשינו מפגש חירום ב"אל-מידאן" של ועדות תרבות, אנשי תרבות ואומנים, וכתוצאה מכך הקמנו ועדה להגנה על התרבות הפלסטינית שנמצאים בה נציגים מכלל העמותות הפועלות ברחוב הערבי: יוצרים, אומנים, ואני אחד הנציגים של הוועדה, אדוני. 
<היו"ר יעקב מרגי:>
בבקשה.
<ג'וזף אטרש:>
מפה אנחנו קוראים ותומכים בגישה הברורה של השוואת התקציבים המוקצים לציבור הערבי, לאחוז המדויק של הציבור הערבי מכלל הציבוריות הישראלית. ההשוואה הזאת נחוצה, כי המצב בשטח קטסטרופלי. נכון, אומר חבר הכנסת דב חנין שיש תרבות ויש אומנים ויש יוצרים, אבל בסופו של יום ההתפתחות של התרבות הישראלית, ההתפתחות של התרבות והאומנות היהודית בישראל התפתחה בזכות התמיכה של המדינה. אפילו פסטיבל הזמר העברי נתמך על-ידי משרד ראש הממשלה בזמנו, אדוני. 
כמו כן, כל האומנים והיוצרים היהודים היו יוצאי להקת הנח"ל, להקת פיקוד דרום, תיאטרון צה"ל. כל התקציבים האלה וכל ההתפתחות של העשייה, שבסופו של יום התפתחה ונהייתה גם תעשייה פרטית ויצירה פרטית וגם יצירה מתוקצבת, באה בזכות התקציבים של המדינה, לכן חשוב וצריך להשוות את זה.
והדבר האחרון שאנחנו קוראים ומדגישים אותו, שבסופו של יום, לאחר ההשוואה, וגם לפני ההשוואה, אנחנו מסרבים לכל התערבות בחופש הביטוי של היוצרים הפלסטינים. כל התערבות כזאת תגרום לנטישה של היוצרים מלקיחת התקציבים האלה ובכלל תקציבים אחרים, ואני לא בטוח שזה האינטרס של הציבור. 

<היו"ר יעקב מרגי:>
תאמר עוד משהו, שלא יאמרו שהפסקתי אותך בגלל האמירה הזאת.

<ג'וזף אטרש:>
סיימתי, תודה.

<היו"ר יעקב מרגי:>
תודה. לפני שאעביר את רשות הדיבור לחבר הכנסת אחמד טיבי, אני רוצה לומר לכם, תקשיבו, אין לנו הרבה זמן ובכוונה לא אמרתי את זה בתחילת הדיון כדי שזה לא ישמע, חס ושלום, איזו חנופה או פטרונות, אני לא אוחז. אני לא מאמין שיש אדם, קבוצה - עולה עולה - שבט, ותמשיכו, עד לעם, ותמשיכו לדבר הכי גדול, שאין לו את התרבות משלו. אין ואקום בתרבות, אני לא מאמין בזה. 

<אחמד טיבי:>
קח עוד שבע דקות, תנאם, והדברים שלנו מתייתרים. 

<היו"ר יעקב מרגי:>
אתה עוד דקה-שתיים מקבל. אתה יודע, בכדורגל כמה אתה יכול לעשות בדקה? תקשיב, דקה ובזה אני מסיים. 
רבותי, אין ואקום בתרבות, זה כמעיין המתגבר, אפשר להפריע, נכון, גם מים, אתה חוסם אותם, בסוף הם – הדוח זועק כשלעצמו ואנחנו כאן כדי לסייע שבעזרת השם - - -
ולמה אני אומר את זה לפני דברי הסיכום? אני חושב שחלק גדול מהתרבות שלי, שלי אישית, יש מי שיגיד שהיא מצומצמת, קטנה, יונקת, מה לעשות, אתה יודע, במדינת ישראל תמיד נקראים "עולים חדשים", עליתי לארץ ממרוקו ב-1962, אבל עדיין עולה. השירה שלי יונקת – עד היום גדולי הפייטנים והזמרים נוסעים ועושים – ולראות את זה בסרטונים – עושים פרויקטים משותפים של הפריית ידע במרוקו, מביאים את זה לפה, ומפה יוצרים. ולראות את התזמורות האנדלוסיות בשנים האחרונות בשיתוף של עולים וגם נגנים מהמגזר הערבי זה כיף לא נורמלי. 
בתרבות אין גבולות. אי-אפשר לעשות לה גבולות, אי-אפשר לעשות לה חסמים, צריך לסייע לה. ואני חושב שצריך לסייע לתרבות, צריך לסייע להפרות אחת את השנייה, להתחבר אחת אל השנייה, ליצור פה איזה משהו מקומי שלה. לא שנתנתק מהעבר, מהעבר אנחנו יונקים, לא יעזור, אי-אפשר לנתק אותו, אבל זה יהיה רק לברכה. ובנקודת שיא הזאת, כמעט נזף בי חבר הכנסת אחמד טיבי, בבקשה, אדוני. האוצר, אחרי אחמד טיבי יש לך קצת להחכים אותנו מה הולך להיות ב-2015.
<אחמד טיבי:>
תודה רבה. אקצר. הכותרת של דיון כזה ושל דיונים דומים אחרים, אדוני היושב-ראש, היא שוויון קיבוצי, זה הביטוי המשפטי שלא קיים. ושוויון קיבוצי לא קיימים, חוץ מאשר במקרה אחד בבג"ץ באפריל 2000, חכה, תשמע איפה יש שוויון קיבוצי. רק כשערבים מתים בבתי-קברות. רק ערבי מת, על-פי פסק בית-המשפט העליון בג"ץ, הוא רשאי על-פי החלטה שאילצה את משרד הדתות לתקצב באופן שוויוני בתי-קברות של מוסלמים, נוצרים ויהודים. עד אז תקצבו רק בתי-קברות של יהודים, ותמיד היה הסבר של הממשלה.
<היו"ר יעקב מרגי:>
תגיד את השנים עוד פעם, שלא יחשדו שזה היה בכהונתי, כבר ראיתי מבטים.
<אחמד טיבי:>
לא אתה היית שר הדתות. אחד מהחברים שלך, לא אתה. עד אז התקציב היה לא שוויוני ותמיד הסבירו, הממשלה תמיד מסבירה אי תקצוב של ערבים: א', יש קיצוצים, זה ההסבר הראשון תמיד. יש קיצוצים ואז המוחלשים נפגעים יותר, תמיד זה ההסבר; או שהצרכים המיוחדים של היהודים בבתי-קברות – זה מה שנאמר, אגב – מחייבים תקציב כזה. אני לא יודע, אתם מתים בצורה שונה מאנשים אחרים? גם במוות יש שוויון.
<היו"ר יעקב מרגי:>
אין שלטון ביום המוות.
<אחמד טיבי:>
מכאן אני יוצא לצורך בשוויון, תקציב של שוויון קיבוצי, בנושא שבגללו הדיון מתקיים היום, תרבות. גם בנושאים אחרים, אבל פה מדברים על תרבות. היטבת לייצג את זה, גם חברי בטח, איימן ועיסאווי ושאר העמיתים. אין עם, אין קולקטיב שאין לו תרבות או שאין לו צורך קיומי בתרבות, קיומי. אפשר לא לתקצב תרבות ערבית, כי אנחנו קיצוניים או שאנחנו מחוץ לקונצנזוס או שאנחנו לא נחמדים או שאנחנו לא בעד דו-קיום עם התנחלויות, למשל. הרי הביטוי לאחרונה, שיש סנקציה נגד מישהו נגד דו-קיום. איזה דו-קיום? דו-קיום בבקעת הירדן, זה השם שנאמר. 
אדוני היושב-ראש, כללי הצדק הטבעיים מחייבים, ואני אומר גם למנכ"לית, שהמצב הזה של 3%, שהוא מצב מביך, מביש, יבוא על קיצו. אני ער לעובדה שאי-אפשר מחר להעלות את זה באופן אינקרמנטלי מהיר, צ'יק, ואז יש פתאום 30% העדפה מתקנת, 20% ייצוג אמיתי. אבל יש תוכנית, אפשר להעלות. השאלה, האם יש אצל שרת התרבות או משרד התרבות רצון, החלטה, כיוון, להעלות את תקציב התרבות בצורה צודקת? זאת השאלה.

ב', האם הרצון הזה תלוי בשיוך פוליטי או בעמדות פוליטיות או בשיוך לאומי? כי היא אמרה: זכות המימון, השרה רגב, זכות חופש המימון. מה זה חופש המימון? מה, התקציב הוא תקציב פרטי של משפחת רגב? זה תקציב של מדינת ישראל, של ממשלת ישראל, של כלל האזרחים, לא של המיניסטריון, לא של המיניסטר. יש כללים גם על-פי החלטות בג"ץ שמחייבים לתקצב באופן שווה.
אין לי ספק שלא נבוא על סיפוקנו, אדוני היושב-ראש, מהממשלה או מהשרה. זה יגיע לבג"ץ בסופו של דבר.
<היו"ר יעקב מרגי:>
זה כבר בבג"ץ. 

<אחמד טיבי:>
זה מתעכב בגלל שסקר מיפוי הצרכים - - -

<יארה פרח:>
כבר נעשה.

<היו"ר יעקב מרגי:>
נעשה מיפוי.

<אחמד טיבי:>
נעשה, אבל לא הוגש כי הוא עוכב על-ידי השרה. מזבוט או ללרלטן? חלאס (אומר דברים בשפה הערבית). לכן, אדוני היושב-ראש, אני בטוח שהגישה שלך הכי חיובית, אמפטית לדרישות שלנו. אפשר לצפות למעורבות שלך, לתמיכה גם בדרישה של עמיתי, ובדרישה של היוצרים והאמנים הערבים שממתינים כאן. 
<היו"ר יעקב מרגי:>
ועכשיו משפט סיכום חזק.
<אחמד טיבי:>
ובמשפט הסיכום, לאחרונה נוצר איזה רושם שנעשו סולחות, אה?
<היו"ר יעקב מרגי:>
תגיד לי, אתה חייב לקרוא כל דבר? תראה, אני לא קורא כל דבר. 
<אחמד טיבי:>
הלעיטו אותנו בסולחות. הלעיטו.

<עיסאווי פריג':>
כן, נכון. אתה מזכיר לי את הסולחה - - -
<היו"ר יעקב מרגי:>
רבותי, אין לנו זמן, אנחנו עוד דקה - - -
<קריאות:>
- - -

<אחמד טיבי:>
איך אפשר לעשות סולחה, אדוני היושב-ראש, ולהשאיר את תיאטרון "אל-מידאן" בצד? מה, מדובר בכבשה השחורה? מה זה? לא רוצים סולחה, רוצים תקציב. תודה רבה.
<היו"ר יעקב מרגי:>
תודה, אדוני. חברת הכנסת מירב בן ארי, שעדיין לא דיברה, אבל ממש משפט קצר.

<מירב בן ארי:>
אל תדאג, יש לי משלחת שאני מאחרת אליה. שלום לכולם, היה לי חשוב לבוא לפה, למרות שאני כאן במיעוט, אני המיעוט כאן בישיבה הזאת. 

<עיסאווי פריג':>
את לא במיעוט. מהתרבות, לא במיעוט.
<מירב בן ארי:>
לא, בעניין של התרבות.
<היו"ר יעקב מרגי:>
בעמדה שלך את בעמדת - - -
<אחמד טיבי:>
לפני שאת מדברת, תזכרי שבירכתי אותך בכניסה. יש לזה מחיר, אגב.
<מירב בן ארי:>
אז רמדאן כרים לכולם, הנה הברכה שלי. 
<עיסאווי פריג':>
טוב מאוד.
<מירב בן ארי:>
אבל חשוב לי לומר שבלי קשר לדעות הפוליטיות שלי, שאתם יודעים מה הן, בעיני תרבות זה נושא חברתי, בעיני לבוא ולתת לנוער ולצעירים – וראיתי את זה גם כשהייתי חברת מועצת תל-אביב–יפו – לתת להם את האלטרנטיבה הזאת, אם זה מוזיאון ואם זה סינמטק ואם זה מקומות של תרבות, לדעתי זה בכלל צורך בסיסי של בני-אדם בלי קשר לדעה פוליטית או לא. אני גם אומרת שאני תומכת בעניין, אני כמובן לא מתחייבת על סכומים, בכל זאת, זאת לא אחריות שלי, אבל אני תומכת בעניין. ובאתי לפה בשביל לתמוך בנושא הזה של התרבות הערבית. בעיני מה שקורה היום במדינת ישראל - - - 
<היו"ר יעקב מרגי:>
תודה רבה.
<מירב בן ארי:>
רגע, רק תן לי לסיים, כבר באתי, ישבתי, הקשבתי לכול. מה שקורה היום במדינת ישראל זאת שערורייה וזה דבר שחייב להיפתר, ואני בעד. ודיברת על ערש התרבות הערבית, נראה לי שאתה יודע שמי שגדל כל יום שישי על סרט ערבי זה כבר חלק ממהות חייו, בכלל, נכון? תודה, ואני חייבת ללכת. שיהיה בהצלחה עם זה. 

<היו"ר יעקב מרגי:>
תודה. משפט קצר, אני רוצה שתענה לי, נציג האוצר, האם אתה יודע שבדיוני תקציב 2016-2015 הולכת להיות שימת לב יתרה לנושא תקציב התרבות? זה מה שאני רוצה לשמוע ממך. 

<איליה כץ:>
כמו שנאמר פה בדיון, בשנים קודמות שיעור הגידול בתקציב התרבות היה די דומה לשיעור הגידול בסך כל תקציב המדינה. יש סיכום תקציבי שמדבר על גידול משמעותי יותר בסך גידול תקציב המדינה ל-2015. אם הממשלה והכנסת יאשרו - - -
<היו"ר יעקב מרגי:>
תודה רבה לך. את זה תשאיר לי. אני רוצה, רבותי, לקרוא הודעת סיכום. 

<עיסאווי פריג':>
רק לפני שתקריא את ההודעה - - -
<היו"ר יעקב מרגי:>
אנחנו אחרי הזמן, הבטחתי לך, אבל אני - - -
<עיסאווי פריג':>
אני מבקש, זה משפט חשוב, אדוני. אני מבקש דיון המשך בנוכחות השרה, כי לא מיצינו את הדיון. 

<היו"ר יעקב מרגי:>
עוד פעם אתה נכנס. אין אצלך הפרדת רשויות. 

<עיסאווי פריג':>
אבל לא מיצינו את הדיון.

<היו"ר יעקב מרגי:>
אבל זה לא תחום שלך. תשאיר לי משהו לעשות.
<עיסאווי פריג':>
אה, בסדר.

<היו"ר יעקב מרגי:>
חברי, להלן הודעת הסיכום: 
הוועדה קוראת לממשלה להגדיל את תקציב התרבות בתקציב המדינה הקרוב. הוועדה קוראת לכל חברי הכנסת השותפים לדיוני התקציב, לשותפי בממשלה וגם חברי האופוזיציה, לפעול שנציגיהם בממשלה או בכנסת בוועדות השונות יפעלו להגדלת תקציב התרבות בכלל בישראל, וכמובן של המגזר הערבי בפרט. 
הוועדה קוראת לשאוף להגיע כמה שיותר מהר – אמרו פה חומש, תלת-שנתי, אני אומר כמה שיותר מהר, אפילו תלת-שנתי – להגדיל את תקציב המדינה לתרבות המגזר הערבי לכ-20%, למרות שבדרך כלל התקציבים לא מוגדרים כמגזריים, אבל כשיש שעת חירום יש תקנות לשעת חירום. אנחנו נמצאים בשעת חירום מבחינת התרבות, במיוחד במגזר הערבי. גם בתרבות בחברה הישראלית צריך לעשות שינוס מותניים ולהתחיל לבחון הכול מחדש, התקציב זעום, ולכן, בשעת חירום יש תקנות לשעת חירום. ואני קורא לפעול להגדיל את תקציב משרד התרבות בתמיכה או בתקציב במגזר הערבי לכ-20%, ביחס שווה לכמותם של התושבים הערבים במדינת ישראל.
אני קורא, הוועדה, אני זה הוועדה, הוועדה קוראת לממשלה להקים ועדה בין-משרדית – אני לא מאמין בצוות, אבל אם לא, אני מוכן להתפשר על צוות בין-משרדי, שזה משרד ראש הממשלה, משרד האוצר, משרד השיכון, משרד הפנים, משרד התרבות ומשרד התיירות - - - 

<אורלי פורמן:>
משרד הנגב והגליל.
<היו"ר יעקב מרגי:>
ומשרד הנגב והגליל, תודה על התוספת, מרכז השלטון המקומי, ואני בדגש אומר, ואני אומר למה, "מפעל הפיס" ונציגי המגזר. 

<אדיב ג'השאן:>
תייצג אתה.
<היו"ר יעקב מרגי:>
לא יכולים להיות חברי כנסת, כי יש עיקרון הפרדת הרשויות. נציגי המגזר הערבי.

<מסעוד גנאים:>
יש עוד משרד חשוב.
<היו"ר יעקב מרגי:>
רגע, אל תפריע לי, אתה מנתק אותי. בתחום התרבות להכין את תוכנית החומש הזאת. 

<מסעוד גנאים:>
עוד משרד חשוב.

<היו"ר יעקב מרגי:>
לא, אני באמצע הקראה, אתה מנתק אותי. 

<מסעוד גנאים:>
לא, רק להוסיף.

<היו"ר יעקב מרגי:>
אתה רואה, בלבלת אותי. הוועדה קוראת למרכז השלטון המקומי לפעול – שמענו כאן טענה, והיא בעייתית, כי גם אם נצליח להשיג את מה שקראנו עד עכשיו בדיון הסיכום, לא נוכל ליישם זאת – לפעול, לא להסתפק באמירה, לפעול שבכל הרשויות המקומיות במגזר הערבי תהיה מחלקת תרבות. וכשיש מחלקת תרבות יש מנהל, כפי שאמרה המנכ"לית. צריך שאדם ספציפי יקום בבוקר ויחשוב תרבות ויאכל תרבות וישן תרבות וידבר תרבות, וגם כאן תוך שיתוף פעולה יחד עם ראשי הרשויות במגזר הערבי וראשי המגזר. ואני מודה לכולם על ההשתתפות. 
<עיסאווי פריג':>
ומעקב, אדוני.
<היו"ר יעקב מרגי:>
רגע, באיזה חודש נולדת? לא לרשום בפרוטוקול "באיזה חודש נולדת". ואני מודה לכל החברים שהשתתפו, חברי הכנסת, אני רוצה להגיד לכם תודה רבה שסייעתם בידי, הדיון עבר לשביעות רצוני, ואני מתחייב לכם שאני עוקב אחרי זה, ונקיים, אם צריך, דיון המשך.

<עיסאווי פריג':>
תכתוב את זה בהודעה  עם התאריך.
<חנין זועבי:>
עם סטטיסטיקה, עם מספרים. 

<היו"ר יעקב מרגי:>
אין מילה שתיאמר פה בשולחן ולא נרשמה. אני רוצה להגיד לך, אמרתי הודעת סיכום, אחרי שנעלתי את הישיבה חברת הכנסת זועבי אמרה שהיא לא מסכימה, ועשינו מאמץ והכנסנו את הדברים לפרוטוקול. אז אין מילה שלא נרשמה, וזה נרשם בפרוטוקול. תודה רבה לכולם ויום נעים. המשך יום מוצלח. 

<הישיבה ננעלה בשעה 11:08.>

